pythainlp/thai-wiki-dataset-v4 huggingface dataset:
ก็อตซิลลา (ภาพยนตร์ พ.ศ. 2497)

ก็อตซิลลา  เป็นภาพยนตร์ญี่ปุ่นแนววิทยาศาสตร์ไคจู ผู้อำนวยการสร้างโดยอิชิโร ฮนดะ เป็นภาพยตร์เรื่องแรกของก็อตซิลลาซีรีส์ โดยออกฉายทางโรงภาพยนตร์ทั่วญี่ปุ่นในวันที่ 4 ธันวาคม พ.ศ. 2497 ผลิตโดยบริษัทโตโฮ
เรื่องย่อ.
หลังจากที่ก็อตซิลลานั้นปรากฏตัวและเริ่มต้นอาลาวาดทำลายเมืองต่างๆนั้นยังได้เข้ามาถึงเมืองหลวงของญี่ปุ่นโตเกียวซึ่งทางกองกำลังทหารนั้นต่างก็ออกมาช่วยกันในการจัดการกับก็อตซิลลาแต่ไม่สามารถที่จะทำอะไรได้เลย
และจากนั้นจึงได้มีการนำอาวุธทำลายสูงที่เรียก ว่าโอคิชิเจนเดธทรอยเยอร์ที่สร้างขึ้นมาเพื่อทำลายก็อตซิลาโดยเฉพาะและหลังจากที่ได้ใช้อาวุธที่ทรงอานุภาพแล้วนั้นทำให้สามารถที่จะขับไล่ก็อตซิลลาไปได้ทำให้ญี่ปุ่นนั้นกลับเข้าสู่ความสงบอีกครั้งหนึ่งและก็อตซิลลาก็หายลับไปในทะเลอันเงียบสงัดอีกครั้ง
เหล่าเรือเดินทะเลต่างก็พากันหายสาบสูญเมื่อได้เดินทางเข้าใกล้กับเกาะโอจิม่า ทำให้มาซาชิ นักศึกษาเรื่องราวของสิ่งแปลกประหลาดนั้นเริ่มที่จะค้นหาความจริงเกี่ยวกับเรื่องนี้ ต่อมาในค่ำคืนที่เกิดพายุรุนแรงบริเวณเกาะโอจิม่านั้นได้เกิดเงาของสัตว์ประหลาดยักษ์ปรากฏขึ้นมาและจากนั้นบริเวณที่อยู่ใกล้เคียงกับเกาะก็ถูกทำลายจนสิ้นและจากผู้ที่ได้เห็นเหตุการณ์ว่าเป็นสัตว์ประหลาดที่อยู่ในตำนานชื่อว่า ก็อตซิลลา ที่หลับใหลอยู่ใต้ทะเลลึกต้องการที่จะขึ้นมาทำลายโลก และเมื่อข่าวแพร่ไปจนรู้ถึงด็อกเตอร์ยามาเนะที่สนใจเรื่องราวนี้เป็นพิเศษจึงได้เริ่มต้นในการสืบหาความจริง
ก็อดซิลลา ปะทะ คิงส์-กิโดรา

ก็อตซิลล่า ถล่ม คิงกิโดร่า  เป็นภาพยนตร์แนววิทยาศาสตร์ไคจู ผู้อำนวยการสร้างโดย Kazuki Omori เป็นภาพยตร์เรื่องที่ 14 ของก็อตซิลลาซีรีส์ โดยออกฉายทางโรงภาพยนตร์ทั่วญี่ปุ่นในวันที่ 4 ธันวาคม ค.ศ. 1991 (พ.ศ. 2534) ผลิตโดยบริษัท โตโฮ
เรื่องย่อ.
นักข่าวเอกชนเทราซาว่าได้เก็บภาพลึกลับของจานบินได้ซึ่งนั่นเป็นเครื่องไทม์แมชชีนที่มนุษย์จากศตวรรษที่ 23 นั้นเดินทางมากยังยุคปัจจุบัน ซึ่งในความจริงแล้วนั้น มีจุดประสงค์ที่ต้องการจะทำลายประวัติศาสตร์ก๊อตซิลล่ามีอยู่ในญี่ปุ่นโดยการนำรูปแบบของสัตว์ประหลาดตามยุคต่างๆนั้นมาดัดแปลงและเปลี่ยนพลังงานเป็นของคิงส์-กิโดราที่เป็นสัตว์ร้ายที่ได้สร้างขึ้นมา และเมื่อคิงส์-กิโดรานั้นเริ่มต้นในการทำลายล้างหน่วยกองทัพต่างๆที่รักษาประเทศนั้นก็เริ่มต้นที่จะมาปกป้องโลก
แต่ก็ไม่สามารถที่ต่อสู้กับสัตว์ประหลาดตัวนี้ได้และแล้วก็อตซิลลานั้นก็ได้ปรากฏตัวขึ้นมาและสามารถที่จะจัดการกับคิงส์-กิโดราลงได้ แต่แล้วความพยายามของมนุษย์ในศตวรรษที่ 23 นั้นก็ยังไม่หมดสิ้น เพราะว่าพวกเขาได้รับรู้ถึงความสมารถต่างๆ ของก็อตซิลลานั้นมาอย่างสมบูรณ์ และได้สร้าง เมก้าคิงส์-กิโดรา ขึ้นมาและส่งมายังยุคปัจจุบันเพื่อจัดการกับก็อตซิลลาซึ่งด้วยพลังงานที่เพิ่มขึ้นมาใหม่นี้เอง ก็อตซิลลาก็ยังไม่สามารถที่จะต่อสู้ได้อย่างง่ายดายและเมื่อมีการรวมพลังงานกันระหว่างมนุษย์ชาติและก็อตซิลลานั้นในที่สุดการต่อสู้ครั้งนั้น ก็ได้สิ้นสุดลงเหล่ามนุษย์จากอนาคตก็กลับไปยุคศตวรรษที่ 23 ตามเดิมหลังจากที่เห็นก๊อตซิลล่าและ เมก้าคิงส์-กิโดราหล่นลงไป ในทะเล
ฮุลกี

ฌีวานิลดู วีเยย์รา จี โซซา (25 กรกฎาคม ค.ศ. 1986 –) หรือที่รู้จักกันในชื่อ ฮุลกี  เป็นนักฟุตบอลชาวบราซิลที่เล่นในตำแหน่งกองหน้า และเขาได้รับชื่อเล่นจากพ่อของเขา ซึ่งเป็นผู้ที่ชื่นชอบซีรีส์ "ดิอินเครดิเบิลฮัลค์"
ในสโมสรอาชีพ.
บราซิลและญี่ปุ่น.
ฮุลกีเกิดในกังปีนากรังจี รัฐปาราอีบา ภายหลังจากที่ไม่ค่อยอยู่ในร่องรอยในวัยเยาว์ เขาเริ่มเล่นในระดับอาชีพให้กับเอสปอร์ตคลับวิตอเรีย ในซัลวาดอร์ รัฐบาเยีย และย้ายไปยังประเทศญี่ปุ่นจากการให้ยืมตัวเพื่อเล่นให้กับคาวาซากิฟรอนตาเล แม้จะมีการซื้อตัวในเดือนต่อมา เขาก็ยังได้รับการยืมตัวไปยังทีมที่สองให้กับคอนซาโดเล ซัปโปะโระ ที่ซึ่งเขาลงเล่นตลอดฤดูกาล 2006 โดยทำผลงานที่ 25 ประตู ซึ่งเป็นคนหนึ่งที่ทำประตูน้อยกว่าผู้ทำประตูสูงสุด
ใน ค.ศ. 2007 ฮุลกีได้รับการยืมตัวอีกครั้งสู่ทีมที่สอง โตเกียวเวอร์ดี ที่ซึ่งเขาสร้างผลงานได้ดีขึ้น โดยเป็นผู้ทำผลงานที่ 37 ประตูใน 42 แมตช์ และส่งผลให้เขาเป็นผู้ทำประตูสูงสุดของฤดูกาล เขาได้รับการส่งตัวกลับไปยังคาวาซากิในช่วงเวลาสั้นๆเมื่อ ค.ศ. 2008 แต่ก็ได้เข้าร่วมสมทบให้กับเวอร์ดี้ในภายหลังเพียงสองแมตช์เท่านั้น
ปอร์โต.
ภายหลังจากการใช้เวลาอยู่ในประเทศญี่ปุ่นของเขา ฮุลกีก็ได้ย้ายมายังประเทศโปรตุเกส และร่วมลงนามป้องกันแชมป์ให้แก่ปอร์โต ในการซื้อตัวที่ราคา 50% ของสิทธิผู้เล่นที่จะได้รับที่ 5.5 ล้านยูโร จากสโมสรกีฬาเรนติสตัส ในฝั่งอุรุกวัย ซึ่งมีค่าธรรมเนียมการโอนที่ออกโดยนายทุนที่ไม่มีชื่อ
ซินล่างเวย์ปั๋ว

ซินล่างเวย์ปั๋ว (อักษรโรมัน: Sina Weibo) เป็นเว็บไซต์ไมโครบล็อก (microblog) หรือที่ภาษาจีนเรียกว่า "เวย์ปั๋ว" ทำนองจะเป็นลูกผสมระหว่างทวิตเตอร์ (Twitter) กับเฟซบุ๊ก (Facebook) มีผู้ใช้คิดเป็นร้อยละ 30 ของผู้ใช้อินเทอร์เน็ตทั้งหมดในสาธารณรัฐประชาชนจีน และมีอิทธิพลทางการตลาดคล้ายคลึงกับที่ทวิตเตอร์ก่อตั้งขึ้นในสหรัฐอเมริกา จึงชื่อว่า เป็นหนึ่งในเว็บไซต์ยอดนิยมที่สุดของสาธารณรัฐประชาชนจีน
บริษัทซินล่างคอร์ป (Sina Corp) เริ่มเว็บไซต์ซินล่างเวย์ปั๋วเมื่อวันที่ 14 สิงหาคม 2009 และนับแต่วันเดือนธันวาคม 2012 เป็นต้นมา เว็บไซต์นี้มีสมาชิกจำนวน 503,000,000 คน นอกจากนี้ ปรากฏสถิติว่า ในแต่ละวันมีข้อความราว 100,000,000 ข้อความเผยแพร่ลงเว็บไซต์ดังกล่าว 
จำนวนผู้ใช้.
ตามรายงานของ iResearch ในวันที่ 30 มีนาคม 2554 Sina Weibo มีตลาดไมโครบล็อก 56.5% ของผู้ใช้ที่ใช้งานอยู่และ 86.6% ตามเวลาในการเรียกดูคู่แข่งเช่น Tencent Weibo และ Baidu's servicesผู้ใช้ 100 อันดับแรกมีผู้ติดตามมากกว่า 485 ล้านคน นอกจากนี้ Sina กล่าวว่ากว่า 5,000 บริษัท และองค์กรสื่อ 2,700 แห่งในประเทศจีนใช้ Sina Weibo เว็บไซต์นี้ได้รับการบำรุงรักษาโดยแผนก microblogging ที่กำลังเติบโตของ 200 คนรับผิดชอบด้านเทคโนโลยีการออกแบบการดำเนินงานและการตลาด ผู้บริหารของ Sina ได้เชิญชวนให้คนดังหลายคนของจีนเข้าร่วมเวที ผู้ใช้ของ Sina Weibo รวมถึงคนดังในเอเชียดาราภาพยนตร์นักร้องนักธุรกิจนักแสดงนักกีฬานักวิชาการศิลปินองค์กรตัวเลขทางศาสนาหน่วยงานรัฐบาลและเจ้าหน้าที่จาก ฮ่องกง จีนแผ่นดินใหญ่ มาเลเซีย สิงคโปร์ ไต้หวัน และ มาเก๊า เช่นเดียวกับบุคคลและองค์กรต่างชาติที่โด่งดังเช่น "เควินรัดด์ บอริสจอห์นสัน" (Kevin Rudd) Boris Johnson,
เดวิด คาเมรอน Narendra Modi, โตชิบา, และทีมฟุตบอลชาติเยอรมันเช่นเดียวกับ Twitter และ Sina Weibo 
มีโปรแกรมตรวจสอบสำหรับบุคคลที่รู้จักและองค์กร เมื่อบัญชีได้รับการยืนยันจะมีการเพิ่มป้ายการยืนยันข้างชื่อบัญชี
เอพริคอต

เอพริคอต หรือ แอพริคอต (ชื่อวิทยาศาสตร์: "Prunus armeniaca") เป็นพืชที่มีถิ่นกำเนิดในประเทศจีน จากนั้นจึงแพร่หลายไปสู่อิตาลีและอังกฤษ เป็นไม้ยืนต้นขนาดกลาง ใบเดี่ยว ดอกสีขาว ผลเล็กกว่าลูกท้อ ผลกลม มีร่องกลางผลชัดเจน เปลือกบาง มีขนคล้ายกำมะหยี่ปกคลุม ผลดิบสีเขียว ผลสุกสีเหลือง เนื้อแห้ง แน่น รสเปรี้ยวหอม สีน้ำตาล แหล่งปลูกเอพริคอตหลักอยู่ที่จีน ออสเตรเลีย สหรัฐอเมริกา นิวซีแลนด์ แอฟริกา กินเป็นผลไม้สด ทำเอพริคอตในน้ำเชื่อม ใส่สลัดผลไม้และโยเกิร์ต แยมผลไม้ เอพริคอตตากแห้ง
ลูกโซ่ของการขนส่งอิเล็กตรอน

ลูกโซ่ของการขนส่งอิเล็กตรอน (ย่อ: ETC) เป็นคู่ของการขนส่งอิเล็กตรอนระหว่างตัวให้อิเล็กตรอน (เช่น NADH) กับตัวรับอิเล็กตรอน (เช่น O2) ด้วยการขนส่งโปรตอน (H+) ข้ามเยื่อหุ้มเซลล์ ความแตกต่างทางศักย์ไฟฟ้าเคมีของโปรตอนอันเกิดจากการขนส่งโปรตอนข้ามเยื่อนี้ ใช้ในการผลิตพลังงานเคมีในรูปของอะดีโนซีนไตรฟอสเฟต (ATP) ลูกโซ่ของการขนส่งอิเล็กตรอนเป็นกลไกของเซลล์ที่ใช้เพื่อดึงพลังงานจากแสงอาทิตย์ในปฏิกิริยาการสังเคราะห์ด้วยแสง และจากปฏิกิริยารีดอกซ์ อาทิ ออกซิเดชันของน้ำตาล (การหายใจระดับเซลล์)
ในคลอโรพลาสต์ แสงกระตุ้นการเปลี่ยนน้ำไปเป็นออกซิเจน และ NADP+ ไปเป็น NADPH ด้วยการขนส่งโปรตอนข้ามเยื่อหุ้มคลอโรพลาสต์ ในไมโทคอนเดรีย การเปลี่ยนออกซิเจนไปเป็นน้ำ, NADP ไปเป็น NAD+ และซักซิเนตไปเป็นฟูมาเรตจำเป็นต่อการสร้างความแตกต่างของโปรตอน ลูกโซ่ของการขนส่งอิเล็กตรอนเป็นจุดสำคัญที่มีอิเล็กตรอนลัดไปยังออกซิเจน เกิดเป็นซูเปอร์ออกไซด์และอาจส่งผลให้มีภาวะเครียดออกซิเดชัน (oxidative stress) เพิ่มขึ้น
เมกาก็อดซิลลา

เมก้าก็อดซิลลา  เป็นหุ่นเหล็กที่สร้างขึ้นเลียนแบบรูปร่างและความสามารถมาจากก็อตซิลลา เป็นหนึ่งในตัวละครที่ปรากฏในภาพยนตร์ซีรีส์เรื่องก็อตซิลลา ที่ถูกสร้างขึ้นโดย โตโฮ ปรากฏตัวครั้งแรกในภาพยนตร์เรื่อง Godzilla VS Mechagodzilla ในปี ค.ศ. 1974 และเป็นหนึ่งในตัวละครที่มีชื่อเสียงประเภทไคจูของ โตโฮ ต่อมาในภาพยนตร์ภาค Godzilla VS mechagodzilla 2 ในปี ค.ศ. 1993 เมก้าก็อดซิลลา ได้ถูกนำมาสร้างใหม่โดยมีติดอาวุธบริเวณหัวไหล่โดยติดเครื่องยนต์พลังงาน G แมชชีน 1 ในร่างของซุปเปอร์เมก้าก็อดซิลลา และมีความร้ายกาจมากขึ้น และต่อมาในภาพยนตร์ภาค ก็อดซิลลา สงครามโค่นจอมอสูร ในปี ค.ศ. 2003 เมก้าก็อดซิลลา ได้ถูกนำมาสร้างใหม่ให้มีความร้ายกาจมากขึ้นกว่าภาคก็อดซิลลา ปะทะ เมก้าก็อดซิลลา 2 โดยใช้ชื่อว่า คิริว
พอล วิสุทธิ์ แครี่

พอล วิสุทธิ์ แครี่ (อังกฤษ: Paul Visut Carey; เกิด 23 กันยายน พ.ศ. 2521) ชื่อเล่น พอล เป็นนักแสดงและนายแบบลูกครึ่งไทย-อังกฤษ เป็นที่รู้จักอย่างมากในช่วงยุค 90
ประวัติ.
พอล วิสุทธิ์ แครี่ (อังกฤษ: Paul Visut Carey) เกิดเมื่อวันที่ 23 กันยายน พ.ศ. 2521 เป็นนักแสดงชายที่มีผลงานในประเทศไทย อดีตนักแสดงวัยรุ่นที่มีชื่อเสียงในยุคหนึ่ง เขามีเชื้อสายอังกฤษ ไอริช/ไทย โดยคุณพ่อของพอลเป็นชาวอังกฤษ-ไอริช และคุณแม่เป็นชาวไทยที่มีเชื้อสายจีน
เส้นทางในวงการบันเทิงของพอล เริ่มจากการเป็นนายแบบในวงการแฟชั่น โดยในฐานะนายแบบ เขาเริ่มมีผลงานจากงานด้านโฆษณาของสินค้า ชาลิปตัน เป็นผลงานโฆษณาในฐานะนายแบบชิ้นแรก ในวงการบันเทิงของเขา โดยหลังจากเปิดตัวในฐานะนายแบบด้วยโฆษณาชิ้นนี้เขาจึงมีผลงาน ในด้านการถ่ายแบบลงในนิตยสารแฟชั่นให้ได้ติดตามรับชมกันอยู่เสมอ ทั้งการถ่ายแบบลงในนิตยสารแฟชั่นชั้นนำอย่าง แพรว, สุดสัปดาห์, ดิฉัน, พลอยแกมเพชร และมีผลงานการถ่ายแบบในนิตยสารวัยรุ่นอย่าง เธอกับฉัน, Hear ถือเป็นนายแบบ ที่ได้รับความนิยมในวงการแฟชั่นในปลายยุค 90
นอกจากจะมีชื่อเสียงในวงการนายแบบแล้ว ยังได้มีชื่อเสียงจากการแสดงภาพยนตร์เรื่องแรก คือเรื่อง 303 กลัว กล้า อาฆาต (พ.ศ. 2541) จากนั้นก็ได้รับการติดต่อให้แสดงภาพยนตร์และละครโทรทัศน์อีกหลาย ๆ เรื่อง จนในปีพ.ศ. 2549 พอลได้ตัดสินใจลาวงการเพื่อไปศึกษาต่อ โดยหลังจากจบการศึกษา ในปีพ.ศ. 2552 ได้ตัดสินใจบวชเพื่อศึกษาพระธรรมคำสอน ที่วัดพระธาตุศรีจอมทองวรวิหาร จังหวัดเชียงใหม่
อาโปสโตโลส เวลลีโอส

อาโปสโตโลส เวลลีโอส  เกิดเมื่อวันที่ 8 มกราคม ค.ศ. 1992 เป็นนักฟุตบอลชาวกรีก ปัจจุบันเล่นให้กับสโมสรฟุตบอลเลียร์เซอในเบลเจียนโปรลีก ประเทศเบลเยียม ในตำแหน่งกองหน้า
รางวัลนาฏราช ครั้งที่ 1

เนื่องด้วย สมาพันธ์สมาคมวิชาชีพวิทยุกระจายเสียงและวิทยุโทรทัศน์ ได้จัดงานประกาศผลรางวัลนาฏราช ครั้งที่ 1 ประจำปี พ.ศ. 2552 ขึ้น เพื่อเป็นการสร้างมาตรฐานและยกระดับการตัดสินรางวัลด้านวิทยุโทรทัศน์ ส่งเสริมการให้สาระความรู้ควบคู่ความบันเทิง ตลอดจนสร้างกำลังใจให้กับคนทำงานในวิชาชีพนี้ต่อไป โดยการตัดสินผลรางวัลจะมาจากการร่วมลงคะแนนเสียงของคนในวิชาชีพวิทยุและโทรทัศน์ให้กับผลงานดีเด่นในด้านต่างๆ ซึ่งถือเป็นความภาคภูมิใจสูงสุดกับผู้ได้รับรางวัล
ตลอดขั้นตอนการดำเนินการเก็บรวบรวมคะแนนจากผู้มีสิทธิลงคะแนนดำเนินการโดย บริษัท จีเอฟเค มาร์เก็ตไว้ส์ จำกัด ซึ่งเป็นบริษัทวิจัยการตลาดชั้นนำ และได้รับการตรวจสอบจาก PwC ประเทศไทย ซึ่งเป็นบริษัทที่มีประสบการณ์ในงานประกาศผลรางวัลในระดับนานาชาติ อาทิ รางวัล Academy Awards โดยผลการลงคะแนนจะถูกเก็บรักษาเป็นความลับสูงสุด 
รางวัลนาฏราช ครั้งที่ 1 ประจำปี พ.ศ. 2552 ประกาศผลในวันที่ 16 พฤษภาคม พ.ศ. 2553 ณ หอประชุมกองทัพเรือ แขวงวัดอรุณ เขตบางกอกใหญ่ กรุงเทพมหานคร ถ่ายทอดสดทางสถานีวิทยุโทรทัศน์ไทยทีวีสีช่อง 3 เวลา 18.00 - 20.00 น. โดยปีนี้ได้ สัญญา คุณากร และ สุริวิภา กุลตังวัฒนา มาเป็นพิธีกร
รายชื่อเรียงตามลำดับในเว็บไซต์รางวัลนาฏราช ผู้ได้รับรางวัลเน้นตัวหนา
สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์).
รายชื่อผู้เข้าชิง.
ละครทั้ง 29 เรื่องต่อไปนี้ได้รับการเสนอชื่อเข้าชิงรางวัลนาฏราช ครั้งที่ 1
รายชื่อผู้ชนะ.
ละครทั้ง 10 เรื่องต่อไปนี้ได้รับเลือกให้เป็นผู้ชนะรางวัลนาฏราช ครั้งที่ 1
คลินต์ เดมป์ซีย์

คลินตัน ดริว "คลินต์" เดมป์ซีย์ เกิดเมื่อวันที่ 9 มีนาคม ค.ศ. 1983 เป็นนักฟุตบอลชาวอเมริกัน ปัจจุบันเล่นให้กับซีแอทเทิล ซอนเดอส์ ในเมเจอร์ลีก ซอกเกอร์ ประเทศสหรัฐอเมริกา 
เดมป์ซีย์ เกิดในเมือง นาค็อกโดเชส, เท็กซัส เดมป์ซีย์เล่นให้กับเล่นให้กับหนึ่งในสโมสรฟุตบอลชั้นนำเยาวชนในรัฐดัลลัซก่อนที่จะย้ายมาเล่นให้กับ เฟอร์แมน ยูนิเวอซิตี ในปี ค.ศ. 2004 เดมป์ซีย์ได้ย้ายมาเล่นให้กับ นิวอิงลิชรีโวลลูชัน สโมสรฟุตบอลชื่อดังใน เมเจอร์ลีกซอกเกอร์ โดยเดมป์ซีย์สามารถยึดตัวจริงได้หลายตำแหน่งทั้ง กองกลาง กองหน้า และ ทั้งเกมส์รุกริมเส้น ซึ่งสามารถเล่นได้หลายตำแหน่ง มีบางช่วงได้มีอาการบาดเจ็บที่ขา ทำให้เดมป์ซีย์อดเล่นฟุตบอลไปช่วงระยะหนึ่ง โดยในช่วงนั้นเขาทำประตูไปได้ 25 ประตู ลงเล่นไป 71 นัด และในช่วงปี ค.ศ. 2007 สโมสรฟุตบอลฟูแล่ม สโมสรฟุตบอลจาก พรีเมียร์ลีก ประเทศอังกฤษ ได้มาขอซื้อตัวเดมป์ซีย์ในราคา 3 ล้านปอนด์ และเขาเป็นนักฟุตบอลชาวอเมริกันคนแรกที่สามารถทำ แฮตทริก ได้ในการแข่งขันฟุตบอลพรีเมียร์ลีก ได้โดยในนัดที่ สโมสรฟุตบอลฟูลัม ชนะ สโมสรฟุตบอลนิวคาสเซิลยูไนเต็ด ไป 5-2 ใน เดือน มกราคม ค.ศ. 2012.
เดมป์ซีย์ เป็นตัวแทนของประเทศสหรัฐอเมริกาในการแข่งขันชิงแชมป์ ฟีฟ่า ยอร์ท เวิร์ด 2003 ในสหรัฐอาหรับเอมิเรตส์ เขาปรากฏตัวครั้งแรกของเขากับทีมในวันที่ 17 พฤศจิกายน ค.ศ. 2004 และในปี ค.ศ. 2006 เขาถูกเสนอชื่อในการเป็นตัวแทนของอเมริกาในการแข่งขัน ฟุตบอลโลก 2006 ที่ เยอรมนี เป็นเจ้าภาพ โดยเดมป์ซีย์ทำประตูได้ 1 ประตู ในนัดที่เจอกับ กานา โดยอเมริกาแพ้ไป 2-1 และใน ฟุตบอลโลก 2010 ในรอบคัดเลือก เดมป์ซีย์ทำประตูได้ในนัดที่เจอกับ อัล ซลาวาดอร์และ ในรอบแบ่งกลุ่ม อเมริกาอยู่กลุ่มเดียวกับ อังกฤษ,แอลจีเรีย และ สโลวาเนีย ซึ่งนัดแรกเดมป์ซีย์ทำประตูให้อเมริกาเสมอกับอังกฤษ 1-1 ในนัดแรก
ฮัน ฮโย-จู

ฮัน ฮโย-จู (เกิด 22 กุมภาพันธ์ ค.ศ. 1987) เป็นนักแสดงชาวเกาหลีใต้ เริ่มมีชื่อเสียงจากละครเรื่อง "ดนตรีรัก หัวใจปรารถนา", "มรดกรัก ฉบับพันล้านวอน" และ "ทงอี จอมนางคู่บัลลังก์" เช่นเดียวกับภาพยนตร์เรื่อง "โคลด์อายส์" ซึ่งทำให้เธอชนะรางวัลบลูดรากอนฟิล์มอวอร์ดส์ ครั้งที่ 34 ในสาขานักแสดงนำหญิงยอดเยี่ยม
ชีวิตช่วงแรก.
ฮัน ฮโย-จู เกิดในจังหวัดชุงช็องเหนือ ประเทศเกาหลีใต้ พ่อของเธอเป็นนายทหารกองทัพอากาศ และแม่ของเธอเป็นผู้ควบคุมโรงเรียนของรัฐบาลและอดีตคุณครูโรงเรียนประถมศึกษา ในช่วงวัยเด็ก เธอมีความสามารถในการเล่นกีฬาโดยเฉพาะกรีฑาประเภทลู่และลาน แต่ต่อมาเธอย้ายไปอยู่ที่กรุงโซล ขณะกำลังศึกษาอยู่ชั้นปีที่ 2 และได้เข้าเรียนที่โรงเรียนมัธยมบุลโก ถึงแม้พ่อของเธอจะคัดค้านและอนุรักษ์นิยมก็ตาม จากนั้น เธอศึกษาต่อในระดับปริญญาตรี ที่มหาวิทยาลัยทงกุก สาขาวิชาการละครและภาพยนตร์
อาชีพ.
จุดเริ่มต้นและความสำเร็จครั้งแรก.
ฮันเริ่มเข้าสู่วงการบันเทิงครั้งแรกในการประกวดสาวงามในเวทีระดับวัยรุ่นที่จัดโดยฟูดคอร์ปอเรชั่นบิงกือเรในปี ค.ศ. 2003 ปีถัดมา เธอแสดงละครครั้งแรกในละครซิทคอมเรื่อง "Nonstop 5" และภาพยนตร์เรื่อง "สั่งเจ้าพ่อไปสอนหนังสือ" ที่สามารถกวาดรายได้อันดับ 1 บนตารางบ็อกซ์ออฟฟิสที่เกาหลีใต้ถึงสองสัปดาห์ติดกัน หลังจากนั้น ฮันก็หันไปเป็นพิธีกรให้กับรายการ "อินกีกาโย" ทางช่องเอสบีเอส 
ในปี ค.ศ. 2006 เธอได้รับบทนำในละครเรื่อง "ดนตรีรัก หัวใจปรารถนา" และกลับมารับงานภาพยนตร์อีกครั้งในภาพยนตร์อิสระต้นทุนต่ำเรื่อง "Ad-lib Night " กำกับโดย อี ยุน-กี ในภาพยนตร์ ฮันรับบทเป็นเด็กสาวที่โกหกว่าเป็นลูกสาวของชายที่กำลังจะตาย สำหรับการแสดงจากภาพยนตร์เรื่องนี้ เธอได้รับรางวัลนักแสดงนำหญิงยอดเยี่ยม จากเทศกาลภาพยนตร์นานาชาติประเทศสิงคโปร์ ครั้งที่ 20 และสมาคมนักวิจารณ์ภาพยนตร์เกาหลี ในสาขานักแสดงหญิงหน้าใหม่ยอดเยี่ยม
กบมะเขือเทศมาดากัสการ์

กบมะเขือเทศมาดากัสการ์ หรือ อึ่งมะเขือเทศมาดากัสการ์ (ชื่อวิทยาศาสตร์: "Dyscophus antongilii") สัตว์ครึ่งบกครึ่งน้ำ ในอันดับกบชนิดหนึ่ง ในวงศ์อึ่งอ่าง (Microhylidae)
มีผิวหนังเรียบลื่นเป็นมัน สีแดงเข้มเหมือนมะเขือเทศ จึงเป็นที่มาของชื่อสามัญ มีรอยย่นสีดำที่ตาและมีดวงตาสีเขียว ปากแคบ มีสันนูนเป็นรอยย่นขึ้นมาบนปาก ใต้ท้องสีเหลือง ช่องคอเป็นสีดำ ลำตัวอ้วนสั้น
ขนาดเมื่อโตเต็มที่ตัวผู้จะมีสีส้มยาวประมาณ 2.5 นิ้ว หนัก 40 กรัม ขณะที่ตัวเมียจะมีสีแดง และมีขนาดใหญ่กว่า คือ ยาว 4 นิ้ว หนัก 227 กรัม เมื่อยังเป็นวัยอ่อนสีสันจะยังไม่ฉูดฉาดเหมือนตัวเต็มวัย
กระจายพันธุ์อยู่ในแหล่งน้ำจืดบนเกาะมาดากัสการ์ ทางแอฟริกาตะวันออก ว่ายน้ำได้ไม่เก่ง แต่กินอาหารไม่เลือก ได้แก่ แมลงขนาดใหญ่, ตัวอ่อนของสัตว์ชนิดต่าง ๆ เช่นหนอน, จิ้งหรีด, หนอนผึ้ง ตลอดจนสัตว์ไม่มีกระดูกสันหลังทั้งในน้ำและบนบก
กบมะเขือเทศมาดากัสการ์มีพิษที่รุนแรงบนผิวหนัง เมื่อตกใจหรือเครียด จะปล่อยสารเคมีสีขาวขุ่นเหมือนกาวเพื่อใช้ในการป้องกันตัว ซึ่งสารนี้สามารถเกาะติดกับลำตัวของศัตรูที่มาคุกคามได้นานถึง 2 วัน แม้แต่ขนาดงูพิษยังไม่อาจจะกินได้
ขยายพันธุ์ในช่วงฤดูฝน ตัวผู้จะส่งเสียงเรียกตัวเมีย ภายหลังการผสมพันธุ์แล้ว ตัวเมียจะนำไข่ซึ่งมีทั้งสีขาวและสีดำ ประมาณ 1,000-1,500 ฟอง ปล่อยลงสู่ผิวน้ำ ไข่จะฟักเป็นลูกอ๊อดในเวลา 2 วัน ใช้เวลาพัฒนาเหมือนตัวเต็มวัย 1 ปี และมีอายุขัยโดยเฉลี่ย 10 ปี
กบมะเขือเทศมาดากัสการ์ นิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานหรือสัตว์ครึ่งบกครึ่งน้ำ และมีแสดงตามสวนสัตว์ต่าง ๆ อาทิ เขาดินวนา
แมสต์เซลล์

แมสต์เซลล์  เป็นเซลล์ที่มีรูปร่างกลมหรือรี ในไซโทรพลาสซึมมีแกรนูลที่บรรจุสาร histamine และ heparin เอาไว้ โดยแมสต์เซลล์มีลักษณะใกล้เคียงกับเซลล์เม็ดเลือดขาวที่มีชื่อว่าเบโซฟิลมากจึงเคยถูกเข้าใจว่าเป็นเบโซฟิลที่ออกมาจากหลอดเลือด แต่จากการศึกษาภายหลังพบว่าทั้งสองเซลล์ไม่ใช่เซลล์ชนิดเดียวกัน ทั้งนี้ในแกรนูลของเซลล์ทั้งสองชนิดบรรจุ histamine และ heparin รวมทั้ง anticoagulant เช่นเดียวกัน โดย heparin เกี่ยวข้องกับการแข็งตัวของเลือดคือ ช่วยไม่ให้เลือดแข็งตัว และ histamine เป็นสารที่เกี่ยวข้องกับการหดตัวของกล้ามเนื้อเรียบ และการขยายหลอดเลือด
รางวัลนาฏราช ครั้งที่ 2

เนื่องด้วย สมาพันธ์สมาคมวิชาชีพวิทยุกระจายเสียงและวิทยุโทรทัศน์ ได้จัดงานประกาศผลรางวัลนาฏราช ครั้งที่ 2 ประจำปี 2553 ขึ้น เพื่อเป็นการสร้างมาตรฐานและยกระดับการตัดสินรางวัลด้านวิทยุโทรทัศน์ ส่งเสริมการให้สาระความรู้ควบคู่ความบันเทิง ตลอดจนสร้างกำลังใจให้กับคนทำงานในวิชาชีพนี้ต่อไป โดยการตัดสินผลรางวัลจะมาจากการร่วมลงคะแนนเสียงของคนในวิชาชีพวิทยุและโทรทัศน์ให้กับผลงานดีเด่นในด้านต่างๆ ซึ่งถือเป็นความภาคภูมิใจสูงสุดกับผู้ได้รับรางวัล
ตลอดขั้นตอนการดำเนินการเก็บรวบรวมคะแนนจากผู้มีสิทธิลงคะแนนดำเนินการโดย บริษัท จีเอฟเค มาร์เก็ตไว้ส์ จำกัด ซึ่งเป็นบริษัทวิจัยการตลาดชั้นนำ และได้รับการตรวจสอบจาก PwC ประเทศไทย ซึ่งเป็นบริษัทที่มีประสบการณ์ในงานประกาศผลรางวัลในระดับนานาชาติ อาทิ รางวัล Academy Awards โดยผลการลงคะแนนจะถูกเก็บรักษาเป็นความลับสูงสุด
รางวัลนาฏราช ครั้งที่ 2 พ.ศ. 2553 ประกาศผลในวันที่ 22 พฤษภาคม พ.ศ. 2554 ณ หอประชุมกองทัพเรือ กรุงเทพมหานคร ถ่ายทอดสดทางสถานีวิทยุโทรทัศน์กองทัพบกช่อง 5 เวลา 18.00 - 20.00 น. โดยปีนี้ได้ วุฒิธร มิลินทจินดา และ สุริวิภา กุลตังวัฒนา มาเป็นพิธีกร
รายชื่อเรียงตามลำดับในเว็บไซต์รางวัลนาฏราช ผู้ได้รับรางวัลเน้นตัวหนา
สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์).
รายชื่อผู้เข้าชิง.
ละครทั้ง 25 เรื่องต่อไปนี้ได้รับการเสนอชื่อเข้าชิงรางวัลนาฏราช ครั้งที่ 2
รายชื่อผู้ชนะ.
ละครทั้ง 6 เรื่องต่อไปนี้ได้รับเลือกให้เป็นผู้ชนะรางวัลนาฏราช ครั้งที่ 2
มาร์ก ชวาร์เซอร์

มาร์ก ชวาร์เซอร์ ("-sər", ; เกิด 6 ตุลาคม ค.ศ. 1972) เป็นอดีตนักฟุตบอลชาวออสเตรเลียที่เคยดำรงตำแหน่งผู้รักษาประตู เขาเล่นให้กับทีมชาติใน ค.ศ. 1993 ถึง 2013 และได้รับเลือกให้เขาแข่งในฟุตบอลโลกประจำปี 2006 และ 2010
ก็อดซิลลา ปะทะ เมก้าก็อดซิลลา 2

ก๊อตซิลล่า ปะทะ เม็กกะก็อดซิลล่า 2  เป็นภาพยนตร์แนววิทยาศาสตร์ไคจู ผู้อำนวยการสร้างโดย Takao Okawara เป็นภาพยตร์เรื่องที่ 16 ของก็อตซิลลาซีรีส์ โดยออกฉายทางโรงภาพยนตร์ทั่วญี่ปุ่นในวันที่ 11 ธันวาคม ค.ศ. 1993 (พ.ศ. 2536) ผลิตโดยบริษัท โตโฮ ในภาคนี้เม็กกะก็อตซิลล่าจะถูกออกแบบให้ทรงพลังน่าเกรงขามกว่าเดิม โดยหนังเรื่องนี้เป็นการปรากฏตัวครั้งที่ 3 ของเม็กกะก็อตซิลล่า
เรื่องย่อ.
ทางทีมงานสำรวจได้ค้นพบกับไข่ขนาดยักษ์ใหญ่โดยบังเอิญจึงได้นำกลับมาพิสูจน์ที่ศูนย์วิจัยและแล้วในที่สุดไข่นั้นก็ฟักออกมาเป็นตัวและนั่นเป็นไข่ของ เบบี้ก็อตซิลลา แต่ด้วยนิสัยที่ต่างกันนั้นทำให้มันมีความเชื่องมากกว่าและสามารถที่จะอยู่กับมนุษย์ได้ ซึ่งในตอนนั้นหน่วย G-Force ได้สร้างเม็กกะก็อดซิลล่าเพื่อปกป้องประเทศญี่ปุ่นจากก็อดซิลล่า ซึ่งเป็นหุ่นยนต์ที่มีรูปเหมือนก็อดซิลล่า โดยเม็กกะก็อดซิลล่าถูกสร้างขึ้มจากเศษซากของเม็กกะคิงส์-กิโดราในภาค "ก็อดซิลลา ปะทะ คิงส์-กิโดรา" 
ในการต่อสู้ก็อตซิลลาเป็นฝ่ายที่สามารถจะเอาชนะได้แต่ต้องการพาวเวอร์อัพของยาน G แมชชีน การูด้าทำให้เม็กกะก็อตซิลลานั้นเปลี่ยนร่างเป็นซุปเปอร์เม็กกะก็อตซิลลา และมีพลังงานที่เพิ่มมากขึ้น ซึ่งทำให้ก็อตซิลลานั้นไม่สามารถที่จะต่อสู้ได้
แต่หลังจากที่ก็อตซิลลานั้นพลาดท่าไฟเยอร์ราด้อนนั้นก็เข้ามารวมร่างกลายเป็นพลังงานให้กับก็อตซิลลาให้ก็อตซิลลานั้นสามารถเพิ่มพลังงานขึ้นเป็นเท่าตัวและยังสามารถเอาชนะซุปเปอร์เมก้าก็อตซิลลาได้และหลังจากที่เสร็จเรื่องแล้วนั้นก็อตซิลลาก็เดินหายลงไปในมหาสมุทรพร้อมกับพาเบบี้ก็อดซิลล่ากลับไปด้วย
บริเทนส์เน็กซต์ท็อปโมเดล

บริเทนส์เน็กซต์ท็อปโมเดล  เป็นรายการเรียลลิตีโชว์ที่ออกอากาศอยู่ทางช่อง ลิวิง โดยจะทำการคัดเลือกหญิงสาวจากทั่วประเทศที่ใฝ่ฝันอยากที่จะเป็นนางแบบ ในเงื่อนไขที่ว่า ผู้สมัครเข้าแข่งขันต้องไม่เคยทำงานหรือทำสัญญากับบริษัทโมเดลลิ่งใดๆ มาก่อนเลยในระยะเวลา 5 ปี โดยผู้เข้าแข่งขันจะต้องผ่านบททดสอบมากมาย และผู้ชนะเพียงหนึ่งเดียวจะได้เซ็นสัญญากับเอเจนซี่ และเป็นใบเบิกทางสำหรับอาชีพนางแบบต่อไป
รายการนี้ได้ซื้อลิขสิทธิ์มาจากรายการ อเมริกาส์เน็กซต์ท็อปโมเดล ซึ่งจัดทำโดยสุดยอดนางแบบและพิธีกรรายการโทรทัศน์ ไทรา แบงส์ โดยเริ่มฉายครั้งแรกในปี พ.ศ. 2546 ซึ่งได้ประสบความสำเร็จเป็นอย่างมาก นอกจากนี้หลายๆ ประเทศยังได้ติดต่อขอซื้อลิขสิทธิ์รูปแบบรายการไปสร้างและออกอากาศในประเทศนั้น ๆ ด้วย 
อเมริกาเน็กซต์ท็อปโมเดล เริ่มฉายในสหราชอาณาจักรครั้งแรกในปี พ.ศ. 2548 ทางช่อง ลิวิง ซึ่งได้รับความนิยมเป็นอย่างมาก และในปีเดียวกัน บริเตนก็ได้ซื้อลิขสิทธิ์รายการมาได้สำเร็จ สำหรับฤดูกาลแรกของบริเทนส์เน็กซต์ท็อปโมเดล นั้นยังได้ออกอากาศพร้อมกับ อเมริกาเน็กซต์ท็อปโมเดล ฤดูกาลที่ 5 อีกด้วย
ในฤดูกาลที่ 7 ทางรายการได้เปลี่ยนชื่อรายการจาก "บริเทนส์เน็กซต์ท็อปโมเดล" มาเป็น "บริเทนแอนด์ไอร์แลนส์เน็กซต์ท็อปโมเดล" เพื่อเปิดกว้างการรับสัมครนางแบบในประเทศไอร์แลนด์ ต่อมาได้เปลี่ยนชื่อกลับเป็นเหมือนเดิม แต่ยังคงรับสมัครนางแบบในไอร์แลนด์
เกี่ยวกับรายการอื่น.
ในปี 2555 ผู้เข้าแข่งจากฤดูกาลที่ 2 - 5 ได้เข้าร่วมแข่งขันในรายการ อเมริกาส์เน็กซต์ท็อปโมเดล อเมริกาส์เน็กซต์ท็อปโมเดล ฤดูกาลที่ 18 ในชื่อว่า อเมริกาส์เน็กซต์ท็อปโมเดล:บริทิช อินเวชั่น (America's Next Top Model: British Invasion) โดยทั้งหมดจะต้องไปแข่งขันเป็นทีมกับนางแบบชาวอเมริกัน และ โซฟี่ ซัมเนอร์ จากฤดูกาลที่ 5 ได้คว้าตำแฟน่งผู้ชนะเลิศในฤดูกาลดังกล่าวด้วย
ตำบลตะคุ

ตะคุ เป็นตำบลหนึ่งของอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบขององค์การบริหารส่วนตำบลตะคุ
ประวัติศาสตร์.
ตำบลตะคุเป็นตำบลเก่าแก่จากคำบอกเล่าของคนเฒ่าแก่และจากหลักฐานประวัติศาสตร์ เมื่อครั้งแผ่นดินมหากษัตริย์ศึก ยกทัพไปตีเวียงจันทร์ พ.ศ. 2321-2322 เมื่อได้ชัยชนะแล้วได้ต้อนชาวเมืองเวียงจันทร์ส่วนหนึ่งมากับกองทัพไทย เจ้าพระยานครราชสีมาได้ขอให้ครอบครัวที่ถูกต้อนมาไปตั้งถิ่นฐานอยู่ที่ด่านจะโปะ ปัจจุบันเป็นอำเภอปักธงชัย และบางครอบครัวยึดทำเลที่ลำสำลาย บ้านเดื่อ บ้านตูม บ้านห้วย ตะคุ ปัจจุบันเป็นบ้านตะคุ ปัจจุบันเป็นตำบลหนึ่งของอำเภอปักธงชัย
หมู่บ้าน.
ตำบลตะคุแบ่งพื้นที่การปกครองออกเป็น 21 หมู่บ้าน
<templatestyles src="Div col/styles.css"/>
สถานที่ท่องเที่ยว.
ประกอบด้วยโบสถ์เก่าแก่ ภายในโบสถ์มีภาพเขียนฝาผนังสมัยต้นรัตนโกสินทร์ พระพุทธรูปองค์ใหญ่ซึ่งศาสนิกชนชาวพุทธร่วมกันสร้างถวายองค์พระบาทสมเด็จพระเจ้าอยู่หัวภูมิพลอดุลยเดช ตั้งอยู่ทางทิศตะวันตกของวัด พระสธูปเจดีย์ใช้บรรจุสารีลิกธาตุ สร้างขึ้นพร้อมวัดไม่ปรากฏแน่ชัดว่าสำหรับบรรจุสาริลิกธาตุของผู้ใด ทางด้านหน้าอุโบสถหลังเก่า มีสระน้ำรูปสี่เหลี่ยมผืนผ้า ที่กลางสระน้ำมีหอไตร 1 หลัง ทรงเตี้ยแบบหอไตรพื้นเมืองอีสาน อยู่ทางทิศตะวันออกของวัด ภายในมีคัมภีร์พระไตรปิฏกเก่าแก่มากมาย มีภาพลายรดน้ำที่บานประตู เป็นลวดลายวิจิตรสวยงามมาก กรมศิลปากรเคยนำไปแสดงที่กรุงเทพฯ
พระอุโบสถโบราณสร้างขึ้นพร้อมวัดเมื่อก่อนหลังคามุงหญ้าแฝก ปัจจุบันมุงด้วยกระเบื้อง ระหว่างหอไตรและอุโบสถหลังเก่า ยังมีพระธาตุเก่าอายุราวต้นรัตนโกสินทร์อีก 1 องค์ สร้างโดยชุมชนอพยพจากนครเวียงจันทน์ เป็นแบบอย่างพื้นบ้าน คือฐานเตี้ย เรือนธาตุสี่เหลี่ยมจัตุรัส ยอดธาตุเรียวสอบมี 2 ชั้น อันเป็นลักษณะพระธาตุแบบลาวโดยเฉพาะ เช่นเดียวกับพระธาตุศรีสองรักของจังหวัดเลย ภายในมีภาพวาดจิตกรรมฝาผนังอันงดงามแสดงให้เห็นวัฒนธรรมประเพณีเก่าแก่ของชุมชน
พลาสมาเซลล์

พลาสมาเซลล์ (plasma cell, plasma B cell, plasmocyte) เป็นเซลล์เม็ดเลือดขาวที่มีหน้าที่สร้าง antibody ขนส่งทางน้ำเลือด (blood plasma) และ ระบบน้ำเหลือง (lymphatic system) โดยพลาสมาเซลล์นั้นถูกสร้างขึ้นที่ไขกระดูก (bone marrow) เมื่อออกจากไขกระดูกก็จะเป็น B cell ก่อนที่จะมีการเปลี่ยนแปลงลักษณะมาเป็นพลาสมาเซลล์ พบได้ที่ต่อมน้ำเหลือง
ลักษณะรูปร่าง.
มีรูปร่างกลมรี (ovoid shape) และมีนิวเคลียสที่เป็นลักษณะ eccentric nucleus
วงศ์กบเล็บ

วงศ์กบเล็บ หรือ วงศ์กบไม่มีลิ้น  เป็นวงศ์ของสัตว์ครึ่งบกครึ่งน้ำวงศ์หนึ่ง ในอันดับกบ (Anura) ใช้ชื่อวิทยาศาสตร์ว่า Papidae (/ปา-ปิ-ดี/)
มีลักษณะพิเศษ คือ เมื่อเป็นตัวเต็มวัยแล้วไม่มีลิ้น กระดูกสันหลังปล้องที่ 2-4 ของตัวเต็มวัยมีกระดูกซี่โครงและเชื่อมรวมกัน บางสกุลและบางชนิดไม่มีฟันที่กระดูกพรีแมคซิลลาและที่กระดูกแมคซิลลา มีกระดูกสันหลังหน้ากระดูกก้นกบ 6-8 ปล้อง กระดูกสันหลังมีเซนทรัมเป็นแบบอย่างของโอพิสโธซีลัส กระดูกหัวไหล่เป็นแบบอย่างของอาร์กซิเฟอรัลหรือแบบอย่างดัดแปรของเฟอร์มิสเทอร์นัล กระดูกแอสทรากาลัสและกระดูกแคลลาเนียมเชื่อมรวมกันเฉพาะส่วนต้นและส่วนปลาย ไม่มีชิ้นกระดูกแทรกระหว่างกระดูกนิ้ว 2 ชิ้นสุดท้าย ลูกอ๊อดมีช่องปากยาวและแคบ ไม่มีจะงอยปากและไม่มีตุ่มฟันบริเวณปาก ช่องเปิดห้องเหงือกมี 2 ช่องอยู่ทางด้านข้างของลำตัว กินอาหารด้วยการกรองเข้าปาก 
มีความยาวลำตัวประมาณ 4-17 เซนติเมตร มีลำตัวแบนราบมาก และมีขายื่นไปทางด้านข้างลำตัว อาศัยอยู่ในแหล่งน้ำได้หลากหลายประเภท รวมทั้งแหล่งน้ำขังชั่วคราวบนท้องถนน เนื่องจากอาศัยอยู่ในแหล่งน้ำ เส้นข้างลำตัวจึงเจริญ ยกเว้นบางสกุลที่ไม่มี ขาหลังใหญ่และมีแผ่นหนังระหว่างนิ้วตีนใหญ่มาก ขาหน้ามีนิ้วตีนยาวแต่ไม่มีแผ่นหนังระหว่างนิ้ว ยกเว้นบางสกุลเท่านั้นที่มี นิ้วตีนมีเล็บยาว
แบ่งออกได้เป็น 5 สกุล 32 ชนิด แพร่กระจายพันธุ์ในทวีปแอฟริกาและอเมริกาใต้ บางชนิดนิยมเลี้ยงเป็นสัตว์เลี้ยง ขณะที่ในบางสกุลนิยมใช้เพื่อการศึกษาทางวิทยาศาสตร์ เช่น ชีววิทยาการเจริญ, ชีววิทยาโมเลกุล, ชีววิทยาประสาท, พันธุกรรมศาสตร์ เป็นต้น
คางคกซูรินาม

คางคกซูรินาม (ชื่อวิทยาศาสตร์: "Pipa pipa") เป็นสัตว์ครึ่งบกครึ่งน้ำชนิดหนึ่ง ในวงศ์กบเล็บ (Pipidae)
มีลักษณะเด่น คือ ลำตัวมีลักษณะแบนคล้ายสี่เหลี่ยม ส่วนหัวเป็นสามเหลี่ยม มีสีเทาถึงสีน้ำตาลเข้ม ขนาดใหญ่ได้ถึง 20 เซนติเมตร แต่โดยทั่วไปจะมีขนาด 10-13 เซนติเมตร ทำให้แลดูเผิน ๆ เหมือนใบไม้แห้ง หรือกบที่ถูกทับแบน มีพังพืดเชื่อมระหว่างนิ้วตีนหน้าขนาดเล็ก ทำให้นิ้วตีนแยกจากกันจนมีลักษณะคล้ายนิ้วแยกเป็นแฉกเหมือนดาว แต่ปลายนิ้วไม่มีเล็บ
พบกระจายพันธุ์อยู่ในแหล่งน้ำในป่าดิบที่ราบต่ำของทวีปอเมริกาใต้ตอนบน โดยจะอาศัยหากินอยู่ในน้ำตลอดเวลา เนื่องจากไม่มีลิ้น จึงจะใช้ปากงับกินปลาหรือสัตว์น้ำขนาดเล็ก ๆ เป็นอาหาร
คางคกซูรินามมีพฤติกรรมที่เป็นที่น่าสนใจ คือ ตัวเมียเมื่อผสมพันธุ์กับตัวผู้เสร็จเรียบร้อยแล้ว ตัวผู้จะว่ายขึ้นสู่ด้านบนของหลังตัวเมีย เพื่อนำไข่ที่ได้รับการปฏิสนธิแล้ววางลงบนหลังตัวเมีย ซึ่งจะมีไข่ทั้งหมดราว 60-100 ฟอง ไข่จะฝังลงบนหลังของตัวเมีย ผ่านไป 10 วัน ไข่จะฟักเป็นลูกอ๊อด แต่ยังไม่ออกมาจากหลัง จนกระทั่งผ่านไปราว 10-20 สัปดาห์ที่พัฒนาเหมือนตัวเต็มวัยที่มีความยาวประมาณ 10 เซนติเมตร จะผุดโผล่มาจากหลังตัวเมียจนผิวบนหลังเป็นรูพรุนเต็มไปหมด และแยกย้ายออกไปใช้ชีวิตเอง
ด้วยลักษณะและพฤติกรรมที่แปลกเช่นนี้ ทำให้คางคกซูรินามได้รับความนิยมในการถ่ายทำเป็นสารคดี และเลี้ยงเป็นสัตว์เลี้ยงในตู้ปลา
หมาหริ่ง

หมาหริ่ง หรือ หมาหรึ่ง  เป็นสัตว์เลี้ยงลูกด้วยนมขนาดเล็ก ในสกุล "Melogale" ในวงศ์เพียงพอน (Mustelidae)
เป็นสัตว์กินเนื้อขนาดเล็ก จัดเป็นแบดเจอร์สกุลหนึ่ง มีลำตัวยาวประมาณ 33-39 เซนติเมตร ส่วนหางยาว 15-21 เซนติเมตร น้ำหนักประมาณ 2 กิโลกรัม มีช่วงขาที่สั้น เล็บนิ้วกางแยกออกจากกันและมีกรงเล็บที่แหลมคม สีขนเป็นสีน้ำตาลแกมเทาจนถึงสีดำ ส่วนหัวมีสีเข้มกว่าลำตัว มีลายแถบสีขาวระหว่างตาแถบหนึ่ง ซึ่งเห็นได้ชัดเจน และมีแถบสีขาวข้างแก้มและเหนือตาจากผ่านตามแนวสันคอจรดถึงหัวไหล่
เป็นสัตว์ที่มีกลิ่นตัวรุนแรง เนื่องจากมีต่อมผลิตกลิ่นอยู่ที่อยู่ที่บริเวณใกล้ก้น ซึ่งจะผลิตกลิ่นเหม็นออกจากเมื่อถูกคุกคามหรือตกใจ จัดเป็นสัตว์ที่ปรับตัวให้เข้ากับสภาพแวดล้อมได้หลากหลายประเภท ตั้งแต่ป่าดิบ, ทุ่งหญ้า, นาข้าว จนถึงพื้นที่เกษตรกรรมต่าง ๆ ได้เป็นอย่างดี ในตอนกลางวันจะนอนหลับพักผ่อนในโพรงดินหรือโพรงไม้ ออกหากินในเวลากลางคืน ซึ่งกินได้ทั้งพืชและสัตว์ต่าง ๆ อาทิ ผลไม้, ลูกไม้, สัตว์เลื้อยคลานและสัตว์ครึ่งบกครึ่งน้ำขนาดเล็ก, แมลง, หนู, หอยทาก เป็นต้น ซึ่งบางครั้งอาจปีนต้นไม้ขึ้นไปหากินได้
ฤดูผสมพันธุ์จะอยู่ในช่วงฤดูร้อน โดยจะอยู่ด้วยกันเป็นคู่ ตั้งท้องนานประมาณ 3 เดือน ออกลูกครั้งละ 1-3 ตัว ในราวเดือนพฤษภาคม-มิถุนายน ซึ่งในบางครั้งอาจพบอยู่ด้วยกันในโพรงเดียวประมาณ 4-5 ตัว
พบกระจายพันธุ์ในภูมิภาค[[เอเชียใต้]]จนถึง[[เอเชียอาคเนย์]]และ[[เอเชียตะวันออก]] ใน[[ประเทศไทย]]พบเพียง[[species|ชนิด]]เดียว ในปัจจุบัน แบ่งออกได้เป็น 6 ชนิด ได้แก่
คาราคอล

คาราคอล  หรือเดิมชื่อ เปอร์เจวัลสค์  เป็นเมืองใหญ่เป็นอันดับ 4 ของประเทศคีร์กีซสถาน ตรงปลายสุดด้านตะวันออกของทะเลสาบอือซึก-เกิล อยู่ห่างจากชายแดนประเทศจีน 150 กิโลเมตร และอยู่ห่างจากบิชเคก เมืองหลวงของประเทศ 380 กิโลเมตร คาราคอลเป็นเมืองหลักของจังหวัดอือซึก-เกิล เมืองนี้มีพื้นที่ และมีประชากร 84,351 คนใน ค.ศ. 2021 (ทั้งสองข้อมูลรวมพื้นที่นิคม Pristan'-Przheval'sk)
ประชากร.
คาราคอลเป็นเมืองที่ใหญ่เป็นอันดับสี่ของประเทศ เป็นรองเพียงบิชเคก, ออช และจาลาลาบัต เมืองนี้มีประชากรใน ค.ศ. 2021 ที่ 84,351 คน ในจำนวนนี้มี 2,829 คนอาศัยอยู่ใน Pristan'-Przheval'sk ชนกลุ่มน้อยที่มีจำนวนมากที่สุดในคาราคอลคือชาวรัสเซีย (17.0%, สำมะโน 2009) และชาวอุยกูร์ (3.9%)
ภูมิประเทศ.
ภูมิอากาศ.
คาราคอลจัดให้มีภูมิอากาศชื้นภาคพื้นทวีป ("Dfb") ตามการแบ่งเขตภูมิอากาศแบบเคิพเพิน
เมเคเล

เมเคเล หรือ มาคาเล (อัมฮารา: መቐለ) เป็นเมืองทางตอนเหนือของประเทศเอธิโอเปีย ทางตะวันออกเฉียงเหนือของทะเลสาบทานา เป็นเมืองหลวงของเขตทิเกรย์ ตั้งอยู่ที่จุดพิกัด อยู่สูงจากระดับน้ำทะเลปานกลาง 2,084 เมตร
แทนะนอ

แทนะนอ  เป็นเมืองในรัฐอะแลสกา สหรัฐอเมริกา ตั้งอยู่ริมฝั่งแม่น้ำแทนะนอและแม่น้ำยูคอน เมืองมีพื้นที่ 15.6 ตร.ไมล์ (40 ตร.กม.) เป็นผืนดิน 11.6 ตร.ไมล์ (30 ตร.กม.) เป็นผืนน้ำ 4.0 ตร.ไมล์ (10 ตร.กม.) หรือคิดเป็น 25.80%
จากข้อมูลประชากรในปี ค.ศ. 2000 มีประชากร 308 คน ประกอบด้วย 121 ครัวเรือน และครอบครัว 68 ครอบครัว ความหนาแน่นประชากรอยู่ที่ 26.6 ต่อ ตร.ไมล์ (10.3/กม²)
แม่น้ำยูคอน

แม่น้ำยูคอน  เป็นแม่น้ำสายหลักทางทิศตะวันตกเฉียงเหนือของอเมริกาเหนือ มีต้นกำเนิดอยู่ในรัฐบริติชโคลัมเบีย ประเทศแคนาดา ไหลผ่านดินแดนยูคอน และส่วนปลายแม่น้ำไหลในรัฐอะแลสกา สหรัฐอเมริกา แม่น้ำมีความยาว 1,980 ไมล์ (3,190 กม.) ไหลลงทะเลเบริงบริเวณดินดอนสามเหลี่ยมยูคอน-คัสโคกวิม แม่น้ำมีอัตราการไหลเฉลี่ยที่ 6,430 ม³/วิ (227,000 ฟุต³/วิ) ครอบคลุมพื้นที่การไหลของน้ำ 832,700 กม² (321,500 ไมล์²) โดยมีพื้นที่ 323,800 กม² (126,300 ไมล์²) ในแคนาดา หรือหากนำมาเปรียบเทียบแล้ว ครอบคลุมพื้นที่มากกว่า 25% ของรัฐเท็กซัสหรือรัฐแอลเบอร์ตา
รายพระนามซาปา อินคา

อาณาจักรอินคา.
มีกษัตริย์ปกครอง 8 พระองค์
จักรวรรดิอินคา.
มีจักรพรรดิปกครอง 5 พระองค์
การปกครองภายใต้สเปน.
มีกษัตริย์ปกครอง 5 พระองค์ก่อนที่จะตกเป็นของสเปนอย่างเด็ดขาด
สก็อตต์ อาร์มสตรอง (นักมวยปล้ำ)

โจเซฟ สก็อตต์ เจมส์ (Joseph Scott James) เกิด 4 พฤษภาคม ค.ศ. 1959 นักมวยปล้ำอาชีพที่เกษียณอายุและกรรมการมวยปล้ำอาชีพชาวอเมริกัน เป็นลูกชายของบ็อบ อาร์มสตรอง และพี่น้องกับแบรด, สตีฟ และไบรอัน เป็นกรรมการและผู้ผลิตที่WWEในนาม สก็อตต์ อาร์มสตรอง (Scott Armstrong)
ฮนดะ ทาดากัตสึ

ฮนดะ ทาดากัตสึ (17 มีนาคม 1548 – 3 ธันวาคม 1610) เป็นแม่ทัพญี่ปุ่น ในยุคอาซูจิ–โมโมยามะ ถือได้ว่าเป็นอีกหนึ่งบุคคลสำคัญที่ทำให้โทกูงาวะ อิเอยาซุ สามารถจัดตั้งรัฐบาลโชกุนโทกูงาวะได้ และยังเป็นเจ้าแคว้นโอตากิ และเจ้าแคว้นคูวานะ คนแรก 
ประวัติ.
ขุนพลแห่งโทกูงาวะ.
ทาดากัตสึทำงานรับใช้อิเอยาซุตลอดชีวิตของเขา โดยสงครามที่สร้างชื่อให้แก่เขา คือ ยุทธการอาเนงาวะ และยุทธการมิกาตางาฮาระในปี 1572 3 ปีต่อมา ทาดากัตสึได้นำกองทัพเข้าทำศึกกับทาเกดะ คัตสึโยริที่นากาชิโนะ และทาดากัตสึยังเป็นหนึ่งในขุนพลที่เข้าร่วมในการรุกรานอาณาจักรโชซอน ของโทโยโตมิ ฮิเดโยชิ ในปี ค.ศ.1593-1594 สงครามครั้งสุดท้ายในชีวิตของทาดากัตสึ คือ ยุทธการที่เซกิงาฮาระ ระหว่างกองทัพฝ่ายตะวันออกที่นำโดยโทกูงาวะ อิเอยาซุกับกองทัพฝ่ายตะวันตกที่นำโดยอิชิดะ มิตสึนาริ ในปี ค.ศ.1600 ด้วยผลงานมากมาย จึงได้รับศักดินาในโอตากิ 100,000 โคกุ กลายเป็น "เจ้าแคว้นโอตากิ" และต่อมา ได้รับศักดินาในคูวานะ 150,000 โคกุ กลายเป็น "เจ้าแคว้นคูวานะ"
ฮนดะ ทาดากัตสึมีเอกลักษณ์เฉพาะตัว คือ หมวกเหล็กที่ถูกประดับด้วยเขากวาง และยังมีบุตรชาย 2 คน ชื่อ ฮนดะ ทาดามาซะ และฮนดะ ทาดาโตโมะ และบุตรสาวอีก 1 คน ชื่อ โคมัตสึ ซึ่งต่อมาโชกุนอิเอยาซุขอไปเลี้ยงและตั้งให้เป็น เจ้าหญิงโคมัตสึ
ตำนาน.
ตำนานกล่าวไว้ว่าฮนดะ ทาดากัตสึเป็นขุนพลที่ผ่านสงครามและสมรภูมิรบมามากมาย แต่กลับไม่มีรอยแผลแม้แต่รอยเดียว นอกจากนี้ ยังมีคนกล่าวว่าทุกครั้งที่ทาดากัตสึทำสงคราม ก็ไม่เคยพ่ายแพ้แม้แต่คร้งเดียว จนได้รับฉายาว่า "เทพนักรบแห่งดินแดนอาทิตย์อุทัย"
ออลันดาเอ็กซ์เพร็ส

ออลันดาเอ็กซ์เพร็ส  คือขนส่งมวลชนระบบรางระหว่างท่าอากาศยานสต็อกโฮล์มออลันดา และสถานีรถไฟกลางสต็อกโฮล์ม ระยะทางประมาณ 39 กิโลเมตร ใช้เวลาในการเดินทางประมาณ 20 นาที ออกจากท่าอากาศยานออลันดาทุกๆ 12 นาที หรือทุก 10 นาทีในชั่วโมงเร่งด่วน เป็นรถไฟแบบใช้กระแสไฟฟ้าเป็นแหล่งพลังงาน ใช้รางร่วมกับรถไฟสายตะวันออกของสวีเดน และระบบรางส่วนตัวของออลันดาเอ็กซ์เพร็สที่วิ่งขนานกันไป หยุดรับส่งผู้โดยสาร 3 สถานีคือ ออลันดาฝั่งใต้ ออลันดาฝั่งเหนือ และสถานีกลางสต็อกโฮล์ม มีผู้โดยสารประมาณ 2.7 ล้านคนต่อปี 
ออลันดาเอ็กซ์เพร็ส เริ่มการก่อสร้างในปี ค.ศ.1999 โดยเป็นการให้เอกชนลงทุนโดยรัฐบาลดูแล และรัฐบาลให้เงินกู้แก่เอกชนในการลงทุน และดูแลผลประกอบการจนถึงปี ค.ศ.2040 เริ่มเปิดให้บริการในปี ค.ศ. 1999 ค่าโดยสารต่อคนประมาณ 260 โครนาสวีเดน แต่มีส่วนลดสำหรับ เด็ก นักเรียน และผู้สูงอายุตามเงื่อนไข 
ข้อมูลทั่วไป.
ขบวนรถไฟ เป็นชนิด X3 ผลิตโดยบริษัท Alstom ในเมืองเบอร์มิงแฮม ประเทศอังกฤษ ขบวนรถมีความยาว 93.4 เมตร หนัก 193.2 ตัน ประกอบด้วยตัวรถจำนวน 4 โบกี้ มีที่นั้งโบกี้ละ 48 ที่นั้ง วิ่งด้วยความเร็วสูงสุด 200 กม/ชม.
ถนนบางแค

ถนนบางแค (อักษรโรมัน: Thanon Bang Khae) เป็นถนนในฝั่งธนบุรี กรุงเทพมหานคร เดิมมีชื่อเรียกว่า "ถนนสุขาภิบาล 1" และ "ถนนบางแค-บางบอน" เริ่มต้นจากถนนเพชรเกษมช่วงแยกบางแคในท้องที่แขวงบางแค เขตบางแค ไปทางทิศใต้ ตัดกับถนนกัลปพฤกษ์ ไปสิ้นสุดที่สะพานข้ามคลองบางโคลัดซึ่งเป็นคลองที่แบ่งเขตระหว่างเขตบางแคกับเขตบางบอน ซึ่งจากจุดนี้ไปก็จะเป็นถนนบางบอน 1
ธงชาติแองโกลา

ธงชาติแองโกลา ประกาศใช้ในปี พ.ศ. 2518 โดยได้แบบอย่างจากธงขบวนการรักชาติ MPLA ซึ่งได้เรียกร้องเรียกร้องอิสรภาพจากการเป็นอาณานิคมของโปรตุเกสได้สำเร็จ และได้เป็นผู้จัดตั้งรัฐบาล 
สัญลักษณ์.
สัญลักษณ์สีในธงชาติมีความหมายดังนี้ สีแดง หมายถึง ความกระตือรือร้นและโลหิตของผู้เสียสละในการต่อสู้เรียกร้องอิสรภาพ สีดำ หมายถึง ทวีปแอฟริกา ดาวสีเหลือง หมายถึงลัทธิคอมมิวนิสต์ รูปฟันเฟืองแบ่งครึ่งและมีดดัดแปลงจากสัญลักษณ์ค้อนเคียวของธงชาติสหภาพโซเวียตรุ่นเก่า มีความหมายถึงการให้ความสำคัญแก่อุตสาหกรรม ซึ่งหมายถึงความมั่งคั่งสมบูรณ์
ตัวละครที่ผู้เล่นไม่ได้ควบคุม

ตัวละครที่ผู้เล่นไม่ได้ควบคุม  หรือ เอ็นพีซี (NPC) ในเกมหมายถึง ตัวละครใด ๆ ที่ไม่ได้ถูกควบคุมโดยผู้เล่น โดยปกติในวิดีโอเกมจะหมายถึง ตัวละครที่ถูกควบคุมโดยคอมพิวเตอร์ผ่านปัญญาประดิษฐ์ (Artificial intelligence หรือ AI) ในเกมเล่นตามบทบาท (Tabletop role-playing game) แบบดั้งเดิมคำนี้จะใช้กับตัวละครที่ถูกควบคุมโดยเกมมาสเตอร์ (Gamemaster หรือ GM) หรือผู้ตัดสิน มากกว่าที่จะใช้คำว่าผู้เล่น
วงศ์พังพอน

วงศ์พังพอน (ไทยถิ่นเหนือ: "จ่อน") เป็นวงศ์ของสัตว์เลี้ยงลูกด้วยนมในอันดับสัตว์กินเนื้อวงศ์หนึ่ง ใช้ชื่อวงศ์ว่า Herpestidae
เดิมเคยถูกรวมเป็นวงศ์เดียวกับ วงศ์ Viverridae หรือ วงศ์ชะมดและอีเห็น
ลักษณะและพฤติกรรม.
พังพอนมีรูปร่างโดยรวม เป็นสัตว์ขนาดเล็ก มีลำตัวเพรียวยาว ช่วงขาสั้นแต่แข็งแรง มีเล็บที่แข็งแรงและแหลมคม หางยาว ใบหูเล็ก ส่วนใบหน้าแหลม ในปากมีฟันแหลมคมประมาณ 33-34 ซี่ ซึ่งนับว่าใกล้เคียงกับวงศ์ชะมดและอีเห็น มีลำตัวยาวตั้งแต่ 43 เซนติเมตร จนถึง 1 เมตร น้ำหนัก 320 กรัม จนถึง มากกว่า 5 กิโลกรัม
พังพอนส่วนใหญ่มีขนที่หยาบสีน้ำตาลหรือสีเทา ในบางชนิดจะเป็นขนสีอ่อนและมีลายปล้องสีคล้ำพาดเป็นลายขวางหรือลายตั้งเป็นทางยาว
พังพอนโดยมากจะมีพฤติกรรมอยู่รวมกันเป็นฝูง หรืออยู่ลำพังเพียงตัวเดียว หรืออยู่กันเป็นครอบครัว ในหลากหลายสภาพภูมิประเทศ ตั้งแต่ป่าดิบทึบ, ทุ่งหญ้า, ป่าละเมาะ, ทะเลทราย จนถึงนาข้าว หรือพื้นที่เกษตรกรรมในชุมชนของมนุษย์
พังพอนมักหากินในเวลากลางคืน โดยกินอาหารได้หลากหลาย ตั้งแต่ ผลไม้, ลูกไม้, แมลง, สัตว์ทั้งมีกระดูกสันหลังและไม่มีกระดูกสันหลังขนาดเล็กต่าง ๆ รวมถึง แมงมุม, แมงป่อง และงูหรือกิ้งก่าอีกด้วย อีกทั้งพังพอนเป็นสัตว์ที่มีความปราดเปรียวว่องไว สามารถพองขนให้ตัวมีขนาดใหญ่ขึ้นได้เพื่อขู่ศัตรู และมีภูมิคุ้มกันพิษงูอยู่ในตัว จึงสามารถสู้กับงูพิษได้เป็นอย่างดี ด้วยการหลอกล่อให้งูเหนื่อย และฉวยโอกาสเข้ากัดที่ลำคอจนตาย แต่ถ้าหากถูกกัดเข้าอย่างจัง ก็ทำให้ถึงตายได้เช่นกัน
พังพอนเข้าสู่วัยเจริญพันธุ์เมื่ออายุได้ 2 ปี ยกเว้นในบางชนิดที่สามารถตั้งท้องเมื่ออายุได้เพียง 9 เดือน มีระยะเวลาตั้งท้องประมาณ 45-105 วัน ออกลูกครั้งละ 10-24 ตัว มีอายุขัยประมาณ 10 ปี มีรายงานว่าพังพอนในสถานที่เลี้ยงบางตัวมีอายุยืนถึง 17 ปี
การอนุกรมวิธาน.
ปัจจุบัน พังพอนถูกอนุกรมวิธานไว้ทั้งสิ้น 33 ชนิด ใน 14 สกุล (ดูในเนื้อหา) กระจายพันธุ์ตั้งแต่ทวีปแอฟริกาจนถึงตะวันออกกลาง, เอเชียใต้ จนถึงเอเชียตะวันออกเฉียงใต้ สำหรับในประเทศไทยพบ 2 ชนิด คือ พังพอนเล็ก หรือพังพอนธรรมดา ("Herpestes javanicus") กับพังพอนกินปู หรือพังพอนยักษ์ ("H. urva")
สกุลและชนิด
ชนิดที่สูญพันธุ์.
"Leptoplesictis" Major, 1903
ความสัมพันธ์กับมนุษย์.
ด้วยความที่พังพอนเป็นสัตว์ที่ปราดเปรียวว่องไว สามารถกำจัดสัตว์ที่เป็นอันตรายต่อมนุษย์ได้ พังพอนในบางพื้นที่จึงนิยมเลี้ยงเป็นสัตว์เลี้ยงในพื้นที่ทำการเกษตร เพื่อให้กำจัดหนู ขณะที่อินเดีย นิยมมีการละเล่นให้พังพอนสู้กับงูเห่าหรืองูจงอาง
ชะมด

ชะมด หรือ เห็นอ้ม ในภาษาอีสาน  เป็นชื่อสามัญที่ใช้เรียกสัตว์เลี้ยงลูกด้วยนม ในอันดับสัตว์กินเนื้อจำพวกหนึ่ง ที่อยู่ในวงศ์ Viverridae (ในอดีตเคยจัดให้พังพอนอยู่ในวงศ์นี้ด้วย)
โดยคำว่า "ชะมด" ในภาษาไทย สันนิษฐานว่ามาจากคำในภาษาอาหรับว่า "ซะบาด" 
ชะมดมีรูปร่างโดยรวม คือ ใบหน้าแหลม รูปร่างเพรียว ตัวมีสีเทาหรือนํ้าตาล มีลายจุดสีดำตามยาวทั่วตัว หางและขนหางยาวมีลายเป็นปล้อง สามารถยืดหดเล็บได้เหมือนแมว มักออกหากินในเวลากลางคืน เป็นสัตว์ที่กินอาหารได้หลากหลายทั้งพืชและสัตว์ เป็นสัตว์ที่ปรับตัวให้เข้ากับสภาพภูมิประเทศได้หลากหลาย โดยสามารถอาศัยอยู่ในชายป่าใกล้ชุมชนหรือแหล่งเกษตรกรรมของมนุษย์ได้เป็นอย่างดี รวมถึงพื้นที่ชุ่มน้ำคล้ายนากด้วยในบางชนิด มีความปราดเปรียวว่องไว หากินทั้งทั้งบนพื้นดินและบนต้นไม้ บางครั้งอาจเข้ามาขโมยเป็ดไก่หรือธัญพืชไปกินเป็นอาหาร โดยในบางชนิดในแอฟริกายังมีพฤติกรรมขโมยกินน้ำตาลสดจากกระบอกที่มีผู้ไปรองเก็บมาจากงวงตาลได้อีกด้วย ซึ่งน้ำตาลนี้จะนำไปหมักเพื่อทำน้ำตาลเมา 
เป็นสัตว์ที่กระจายพันธุ์ในทวีปเอเชีย ในภูมิภาคเอเชียใต้จนถึงเอเชียตะวันออกเฉียงใต้ และเอเชียตะวันออก รวมถึงทวีปแอฟริกาด้วย ในประเทศไทยพบด้วยกันหลายชนิด 
ลักษณะเด่นอีกประการของชะมด คือ มีต่อมกลิ่นอยู่บริเวณใต้โคนหางใกล้กับรูทวารและอวัยวะเพศ ต่อมนี้มีหน้าที่ผลิตสารเคมีกลิ่นฉุนที่มีลักษณะคล้ายน้ำมัน ซึ่งสามารถนำไปใช้ผลิตเป็นหัวน้ำหอมหรือยาสมุนไพรได้ โดยเลี้ยงไว้ในกรงและปักเสาไม้ไว้ที่กลางกรง ชะมดจะเอาต่อมเช็ดสารเคมีนี้ทิ้งไว้ นานวันเข้าจะจับตัวเป็นก้อน จึงขูดออกไปขาย ซึ่งมีสนนราคาขายแพงมาก โดยผลิตภัณฑ์ของชะมดที่มีชื่อเสียงมาแต่โบราณอยู่ที่เมืองอาเจะฮ์ในอินโดนีเซีย 
นอกจากนี้ ชะมดในสกุล "Paradoxurus" หรืออีเห็นในบางประเทศ เช่น อินโดนีเซีย มีการเลี้ยงชะมดในสกุลนี้ให้กินเมล็ดกาแฟ เมื่อถ่ายมูลออกมาแล้ว เมล็ดกาแฟจะไม่ถูกย่อยสลาย จะออกมาเป็นเมล็ดเหมือนเดิม จากนั้นจะนำไปล้างและคั่วเป็นกาแฟสำหรับจำหน่าย ซึ่งกาแฟลักษณะนี้เรียกว่า "กาแฟขี้ชะมด" เป็นกาแฟที่มีรสชาติกลมกล่อม หอมหวาน อร่อยกว่ากาแฟทั่วไป จึงมีราคาขายที่แพงกว่ากาแฟปกติทั่วไป ทั้งนี้เนื่องจากในระบบย่อยอาหารของอีเห็นมีเอนไซม์ที่ทำให้เมล็ดกาแฟมีรสชาติที่หอมหวาน 
สำหรับในประเทศไทย การเลี้ยงชะมดหรืออีเห็นเพื่อใช้ประโยชน์ในทางเศรษฐกิจ 2 ประการนี้ ยังอยู่ในภาวะเริ่มต้น โดยสวนสัตว์เชียงใหม่เพิ่งสามารถที่จะเพาะขยายพันธุ์ชะมดเช็ดซึ่งเป็นชะมดขนาดเล็กให้ขยายพันธุ์ในที่เลี้ยงได้เป็นที่สำเร็จ
เอเอฟซีแชมเปียนส์ลีก 2012

เอเอฟซีแชมเปียนส์ลีก 2012 เป็นการแข่งขันฟุตบอลในถ้วยสูงสุดของสโมสรในเอเชียโดยมีสมาพันธ์ฟุตบอลเอเชีย (เอเอฟซี)เป็นผู้ควบคุมการแข่งขัน, และนับเป็นครั้งที่ 10 ผ่านใต้ชื่อ เอเอฟซีแชมเปียนส์ลีก สโมสรที่ชนะเลิศมีสิทธิ์เข้าร่วม ฟุตบอลชิงแชมป์สโมสรโลก 2012
การจัดสรรของทีมที่เข้าร่วมการแข่งขัน.
สมาพันธ์ฟุตบอลเอเชีย ได้อนุมัติหลักเกณฑ์การสโมสรเข้าร่วมในการแข่งขันฤดูกาล 2011 และ 2012 วันที่ตัดสินใจขั้นสุดท้ายถูกจัดตั้งหลังการประชุมคณะกรรมการบริหารในพฤศจิกายน 2553 
30 พฤศจิกายน 2552 เอเอฟซีได้มีการพัฒนามาตรฐานใหม่ในการจัดสรรของทีมที่เข้าร่วมการแข่งขัน , สมาพันธ์ฟุตบอลเอเชีย ประกาศเพิ่มเติมประเทศสมาชิกกว่า 12 ชาติ (สิงคโปร์ภายหลังถอนตัวออกรายการ) และ 10 ประเทศ มีสิทธิที่จะเข้าร่วมประเทศร่วมกันในการแข่งขันในเอเอฟซีคัพ ที่ระบุด้านล่างสำหรับแต่ละรายการ::
หมายเหตุ: สโมสรจากอินเดีย, สิงคโปร์, ไทยและเวียดนามมีสิทธิ์ร่วมในรอบคัดเลือกเข้าสู่รอบแบ่งกลุ่มของ เอเอฟซีแชมเปียนส์ลีกปี 2010
จำนวนสิทธิ์ของแต่ละสมาคมจากชาติสมาชิก.
<templatestyles src="Col-begin/styles.css"/>
ทีมที่มีสิทธิ์.
มีทั้งหมด 37 ทีมที่เข้าร่วมในการแข่งขันเอเอฟซีแชมเปียนส์ลีก 2012
ตารางการแข่ง.
ตารางการแข่งในฤดูกาล 2012 
รอบน๊อกเอาท์.
รอบชิงชนะเลิศ.
The final of the 2012 AFC Champions League was hosted by one of the finalists, decided by a draw. According to the draw on 14 June 2012, the winner of semi-final 2 would host the final. Therefore, Ulsan Hyundai was the home team.
แฟแร็นตส์ ปุชกาช

แฟแร็นตส์ ปุชกาช (ชื่อเกิด Ferenc Purczeld; 1 เมษายน ค.ศ. 1927 – 17 พฤศจิกายน ค.ศ. 2006) เป็นนักฟุตบอลและผู้จัดการทีมฟุตบอลชาวฮังการีที่ได้รับการยกย่องว่าเป็นหนึ่งในผู้เล่นที่ยิ่งใหญ่ที่สุดตลอดกาลและเป็นซูเปอร์สตาร์นานาชาติคนแรกในวงการกีฬา เขาเล่นในตำแหน่งกองหน้า โดยลงเล่น 85 นัดและทำ 84 ประตูให้กับทีมชาติฮังการี และลงเล่นอีก 4 นัดให้กับทีมชาติสเปน เขาทำ 514 ประตูจากการลงเล่น 529 นัดให้กับสโมสรในลีกฮังการีและลีกสเปน เขาพาฮังการีชนะเลิศโอลิมปิกใน ค.ศ. 1952 และพาทีมชาติเข้าชิงชนะเลิศฟุตบอลโลก 1954 เขาชนะเลิศยูโรเปียนคัพ 3 สมัย (1959, 1960, 1966), ลีกแห่งชาติ 10 สมัย (ฮังการีและสเปนอย่างละ 5 สมัย) และเป็นผู้ทำประตูสูงสุดในลีกถึง 8 ฤดูกาล ค.ศ. 1995 สหพันธ์ประวัติศาสตร์และสถิติฟุตบอลระหว่างประเทศจัดอันดับให้เขาเป็นผู้ทำประตูบนลีกสูงสุดที่ยิ่งใหญ่ที่สุดในศตวรรษที่ 20 นอกจากนี้ การที่เขาทำถึง 808 ประตูในการแข่งขันระดับอาชีพอย่างเป็นทางการ ทำให้เขากลายเป็นนักฟุตบอลที่ทำประตูได้มากที่สุดเป็นอันดับที่ 3
ปุชกาชเป็นลูกชายของแฟแร็นตส์ ปุชกาช ซีเนียร์ ซึ่งเป็นอดีตนักฟุตบอล เขาเริ่มต้นอาชีพฟุตบอลในฮังการีโดยเล่นให้กับสโมสร Kispest และ Budapest Honvéd เขาเป็นผู้ทำประตูสูงสุดในลีกฮังการีถึง 4 ครั้ง และใน ค.ศ. 1948 เขาเป็นผู้ทำประตูสูงสุดของยุโรป ระหว่างทศวรรษ 1950 เขาเป็นทั้งกัปตันและผู้เล่นที่มีชื่อเสียงของทีมชาติฮังการี ซึ่งในตอนนั้นรู้จักกันในฉายา "ไมจ์ตี แมกยาร์" หรือ "โกลเดนทีม" ค.ศ. 1958 ซึ่งเป็นสองปีหลังการปฏิวัติฮังการี เขาอพยพไปสเปนและได้เล่นให้กับเรอัลมาดริด โดยในช่วงที่เล่นให้กับมาดริดนั้น เขาเป็นผู้ทำประตูสูงสุดในลาลิกาถึงสี่ครั้ง และยิงถึง 7 ประตูจากการลงเล่นในนัดชิงชนะเลิศยูโรเปียนแชมเปียนส์คัพเพียง 2 ครั้ง
หลังเลิกเล่นฟุตบอล เขาผันตัวเป็นหัวหน้าผู้ฝึกสอน โดยช่วงเวลาที่สำคัญของอาชีพผู้ฝึกสอนเกิดขึ้นใน ค.ศ. 1971 เมื่อเขาพาทีมพานาธิไนกอสเข้าชิงชนะเลิศยูโรเปียนคัพ ซึ่งพวกเขาแพ้อายักซ์ 2–0 ต่อมาใน ค.ศ. 1993 เขาเดินทางกลับฮังการีและรับหน้าที่คุมทีมชาติฮังการีเป็นการชั่วคราว ต่อมาใน ค.ศ. 1998 เขากลายเป็นหนึ่งในทูตชุดแรกของการกุศลฟีฟ่า/เอสโอเอส ต่อมาใน ค.ศ. 2002 สนามกีฬา "Népstadion" ในบูดาเปสต์ ได้เปลี่ยนชื่อเป็นสนามกีฬาแฟแร็นตส์ ปุชกาชเพื่อเป็นเกียรติแก่เขา สหพันธ์ฟุตบอลฮังการีจัดอันดับให้เขาเป็นผู้เล่นชาวฮังการีที่ดีที่สุดตลอดช่วงเวลา 50 ปีที่ผ่านมาในงานประเทศรางวัลยูฟ่าจูบิลีเมื่อเดือนพฤศจิกายน ค.ศ. 2003. และในเดือนตุลาคม ค.ศ. 2009 ฟีฟ่าได้ริเริ่มรางวัลฟีฟ่าปุชกาช ซึ่งจะมอบให้กับผู้เล่นที่ทำประตูยอดเยี่ยมในรอบปี ปุชกาชยังมีชื่อติดทีมฟีฟ่า 100 ของเปเล่
ชะมดแผงหางปล้อง

ชะมดแผงหางปล้อง (ชื่อวิทยาศาสตร์: "Viverra zibetha"; อีสาน: เหง็นแผงหางก่าน) เป็นชะมดชนิดหนึ่ง
มีลำตัวสีเทาค่อนข้างดำ มีลายสีดำข้างลำตัว ข้างลำคอมีเส้นสีดำสามแถบพาดผ่านในแนวขวาง มีจุดเด่น คือ ส่วนหางมีลายสีดำสลับกับขาวเป็นปล้อง ๆ 5-6 ปล้อง มีขนสีดำสนิทพาดตั้งแต่กึ่งกลางหลังจนถึงโคนหาง เท้ามีสีดำ ตัวผู้มีขนาดใหญ่กว่าตัวเมียเล็กน้อย
จัดเป็นชะมดที่มีขนาดใหญ่ชนิดหนึ่ง มีความยาวลำตัวและหัว 75-85 เซนติเมตร ความยาวหาง 38-46 เซนติเมตร น้ำหนักตัว 8-10 กิโลกรัม
พบกระจายพันธุ์อย่างกว้างขวางตั้งแต่อนุทวีปอินเดีย, อินโดจีน, ประเทศจีน, ฮ่องกง, มาเลเซีย และสิงคโปร์ สามารถใช้ชีวิตอยู่ได้ในป่าหลากหลายประเภท แม้กระทั่งใกล้ชุมชนของมนุษย์
หากินในเวลากลางคืน กินอาหารได้หลากหลาย โดยจับเหยื่อจะใช้ฟันกัดและสะบัดอย่างแรงจนเหยื่อตายมากกว่าจะใช้เล็บตะปบ ตอนกลางวันจะนอนหลับตามโพรงไม้หรือโพรงหินหรือในถ้ำ
เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
อัลเฟรโด ดิ เอสเตฟาโน

อัลเฟรโด เอสเตฟาโน ดิ เอสเตฟาโน เลาเล (4 กรกฎาคม ค.ศ. 1926 – 7 กรกฎาคม ค.ศ. 2014) เป็นนักฟุตบอลและผู้ฝึก เป็นหนึ่งในผู้เล่นที่ดีที่สุดตลอดกาล ร่วมทีมกับสโมสรฟุตบอลเรอัลมาดริดโดยมากและเป็นเครื่องมือสำคัญในการทำให้ทีมโดยเด่นในถ้วยยุโรป ในคริสต์ทศวรรษ 1950 ช่วงเวลาที่สโมสรได้ถ้วยติดต่อกัน 5 ฤดูกาล ตั้งแต่ปี ค.ศ. 1956 ดิ เอสเตฟาโนเล่นให้กับทีมชาติสเปนโดยมาก แต่เขาก็ลงเล่นให้กับทีมชาติอาร์เจนตินาและโคลอมเบียด้วยเช่นกัน และเขายังชนะรางวัลบาลงดอร์ถึง 2 สมัย ใน ค.ศ. 1957 และ ค.ศ. 1959
เขาถือสถิติในปัจจุบันในฐานะผู้ยิงประตูสูงสุดอันดับ 4 ในลีกสูงสุดของสเปน และถือสถิติผู้ยิงประตูสูงสุดตลอดกาลอันดับ 2 ในลีกของทีมเรอัลมาดริด โดยยิงได้ 216 ประตูในการลงแข่ง 282 นัดในลีก ระหว่าง ค.ศ. 1953 ถึง ค.ศ. 1964
ธงชาติสโลวาเกีย

ธงชาติสโลวาเกีย  นับย้อนไปในปี พ.ศ. 2391 ซึ่งเป็นปีของการปฏิวัติในยุโรปและเป็นเวลาที่ชนเผ่าสลาฟได้กำหนดบทบาทของตนเองจากการปกครองของจักรวรรดิออสเตรีย-ฮังการี และออกแบบธงชาติ 3 สี ขาว และแดงเป็นธงประจำชาติของตน สโลวาเกียได้ใช้ธงชาติ 3 สีโบกสะบัดเมื่อประเทศได้รับอิสรภาพ ต่อมาเมื่อแยกตัวออกจากเชโกสโลวาเกียในเดือนมกราคม พ.ศ. 2536 สโลวาเกียจึงกำหนดให้มีตราแผ่นดินอยู่ในธงชาติด้วยเพื่อให้แตกต่างกับธงชาติรัสเซีย ตราแผ่นดินนี้เป็นรูปไม้กางเขน 2 ชั้น ปักอยู่บนภูเขาลูกกลาง ในจำนวนภูเขา 3 ลูก
องค์การส่งเสริมกิจการโคนมแห่งประเทศไทย

องค์การส่งเสริมกิจการโคนมแห่งประเทศไทย (อ.ส.ค.) เป็นรัฐวิสาหกิจในสังกัดกระทรวงเกษตรและสหกรณ์ เดิมจัดตั้งขึ้นเมื่อ พ.ศ. 2504 ในชื่อ ฟาร์มโคนมและศูนย์อบรมไทย–เดนมาร์ก ตามความตกลงระหว่างรัฐบาลไทยกับรัฐบาลเดนมาร์ก ต่อมาจึงโอนมาเป็นรัฐวิสาหกิจเมื่อ พ.ศ. 2514 ปัจจุบันมีอธิบดีกรมตรวจบัญชีสหกรณ์ เป็นประธานกรรมการ
ประวัติ.
ในการเสด็จประพาสยุโรปโดยเฉพาะการเสด็จประพาสประเทศเดนมาร์กเมื่อ พ.ศ. 2503 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงสนพระทัยในการเลี้ยงโคนมแบบเดนมาร์ก และได้ขอความช่วยเหลือจาก Danish Agricultural Organization จากนั้นรัฐบาลไทยได้ลงนามความร่วมมือช่วยเหลือทางวิชาการกับรัฐบาลเดนมาร์กเมื่อวันที่ 20 ตุลาคม พ.ศ. 2504 โดยเดนมาร์กให้การช่วยเหลือเป็นเงิน 4.33 ล้านโครเนอร์ (ประมาณ 23.5 ล้านบาท) ก่อนหน้านั้น นายชอนเดอร์การ์ด ชาวเดนมาร์ก ได้จัดตั้งฟาร์มโคนมและศูนย์ฝึกอบรมการเลี้ยงโคนมในประเทศไทยเมื่อเดือนมกราคม พ.ศ. 2504 ณ อำเภอมวกเหล็ก จังหวัดสระบุรี
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระเจ้าเฟรเดอริกที่ 9 แห่งเดนมาร์ก ทรงประกอบพิธีเปิดฟาร์มโคนมและศูนย์อบรมไทย–เดนมาร์กอย่างเป็นทางการเมื่อวันที่ 16 มกราคม พ.ศ. 2505 และรัฐบาลไทยกำหนดให้วันที่ 17 มกราคม ของทุกปี เป็นวันโคนมแห่งชาติ และใน พ.ศ. 2509 รัฐบาลเดนมาร์กจัดส่งผู้เชี่ยวชาญมาร่วมดำเนินการพร้อมสนับสนุนเงินงบประมาณจำนวน 2.87 ล้านโครเนอร์
ต่อมาในปี พ.ศ. 2514 รัฐบาลไทยรับโอนกิจการฟาร์มโคนมและศูนย์อบรมไทย–เดนมาร์กมาจัดตั้งเป็นรัฐวิสาหกิจ สังกัดกระทรวงเกษตรและสหกรณ์ ตั้งแต่วันที่ 7 กันยายน พ.ศ. 2514 มีชื่อว่า "องค์การส่งเสริมกิจการโคนมแห่งประเทศไทย (อ.ส.ค.)" สำนักงานตั้งอยู่เลขที่ 160 ถนนมิตรภาพ ตำบลมิตรภาพ อำเภอมวกเหล็ก จังหวัดสระบุรี เพื่อดำเนินบทบาทในการส่งเสริมการเลี้ยงโคนมและพัฒนาอุตสาหกรรมนม โดยมีนายยอด วัฒนสินธุ์ เป็นผู้อำนวยการคนแรก
โรงงานนม.
อ.ส.ค. มีโรงงานนมจำนวน 5 แห่ง ครอบคลุมพื้นที่ต่าง ๆ ดังนี้
ผลิตภัณฑ์.
อ.ส.ค. ผลิตผลิตภัณฑ์นมหลายรูปแบบ เช่น นมยูเอชที นมพาสเจอร์ไรส์ นมเปรี้ยว โยเกิร์ต โดยใช้ชื่อทางการค้าว่า "ไทย–เดนมาร์ค" รวมทั้งมีการฝึกอบรมการเลี้ยงโคนม การท่องเที่ยวฟาร์มโคนม บริการบ้านพักตากอากาศ ผลิตน้ำดื่มตรา "ไทย-เดนมาร์ค" และผลิตวารสารโคนม
การเดินทาง.
กรณีต้องการเดินทางไปยัง อ.ส.ค. สำนักงานใหญ่ และหากเดินทางมาจากฝั่งกรุงเทพเมื่อมาถึง รร.มวกเหล็กวิทยาให้เตรียมยูเทิร์นในมวกเหล็ก และลอดใต้สะพาน เดินทางมาสู่ถนนมิตรภาพอีกฝั่ง และตรงไป เลี้ยวซ้ายเข้าฟาร์มได้เลยเช่นกัน
พิคโกโร่

พิคโกโร่  เป็นตัวละครที่เป็นชาวนาเม็กและตัวละครฝ่ายธรรมะ ซึ่งเมื่อก่อนเคยเป็นลูกของ ราชาปีศาจพิคโกโร่
ประวัติ.
อดีตกาลคือชาวนาเม็กที่ขึ้นยานอพยพจากภัยแห้งแล้งมายังโลก แต่วัยเด็กตอนขึ้นยานหัวกระแทรกความจำเสื่อมกับลืมชื่อไป พอมาถึงโลกรอคอยครอบครัวมารับ แต่ผ่านไป 20-30 ปี ไม่มีใครมา พอโตขึ้นจึงจากไป นานๆ กลับมาที แต่ไม่มีใครมาหา
ตนเห็นสงครามบนโลกจึงแบ่งจิตใจเป็นดีกับเลว พอรู้ข่าวว่าพระเจ้าของโลกกำลังจะตาย ตนจึงปีนหอคอยคารินกับขึ้นวังพระเจ้าคิดเป็นผู้สืบทอด แต่ถูกปฏิเสธ เพราะมีจิตที่ชั่วร้าย จึงฝึกฝนแบ่งร่างเป็น 2 ส่วนคือดีกับเลว ทำให้พลังกับสติปัญญาอัจฉริยะแบ่งออกเป็นครึ่ง ร่างดีเป็นพระเจ้าสร้างดราก้อนบอล ส่งกระจัดกระจายกันไป
ร่างเลวหนีไปบนโลกเป็นจอมปีศาจพิคโกโร่อ้วกสร้างลูกหลานปีศาจไปทั่ว แต่ตนถูกท่านมูไทโต อาจารย์ของเฒ่าเต่ากับนกกระเรียน ใช้คลื่นสะกดมาร ขังไว้ในหม้อหุงข้าวและแปะยันไว้ กับผู้เฒ่าเต่าสมัยหนุ่มโยนหม้อหุงข้าวทิ้งไปในเหวเพื่อไม่ให้ครหาเจอ
เวลาผ่านไปหลายร้อยปี พวกปิราฟไปพบเผลอไปปล่อยออกมา แต่พิคโกโร่ก็แก่ตามวัย สร้างทับมารินส่งไปไล่ฆ่ายอดฝีมือต่างๆที่เคยเข้าร่วมศึกชิงจ้าวยุทธภพ เพื่อไม่ใครคิดค้นวิชามาสะกดตนได้ คุริริน คือรายแรกที่ถูกฆ่า
โกคูที่แค้นจึงรวบรวมดราก้อนบอลอีกครั้ง จึงพบกัน พิคโกโร่สู้ชนะ กับผู้เฒ่าเต่าคลื่นสะกดมารแต่ล้มเหลวก็ตาย กับฆ่าเกี๊ยวซ่าที่มาขัดขวาง พิคโกโร่จึงขอพรให้เป็นหนุ่มตลอดกาล กับพลังมากกว่าเดิม จึงทำลายเทพเจ้ามังกร ต่อมาไล่พวกปิราฟไป ส่วนพิโกโร่ยึดเมืองหลวง ออกสื่อให้คนทำเลว ทางโกคูที่หายดีกับดื่มน้ำอมฤทธิ์ของจริงจนจนแกร่งกว่าเดิมมาท้าสู้ จนที่ไล่ต้อนก็ประมาทถูกฆ่า แต่ก่อนตายได้ให้กำเนิดลูกคนสุดท้ายส่งหนีไป โดยลูกคนนั้นคือพิคโกโร่คนสุดท้ายที่ได้รับพลังความทรงจำ กับวัยหนุ่มนิรันดร์ จึงฝึกฝน
3 ปีต่อมา ใส่ชุดฝึกหนัก ในศึกชิงเจ้ายุทธภพ เข้าแข่งผ่านเข้ารอบชิง กับผนึกพระเจ้ากับกลืนขวดผนึก ในรอบชิงถอดชุดฝึกหนัก สู้แพ้โกคู พระเจ้าออกมาจากผนึก แต่โกคูให้กินถั่วเซียนรักษา ตนจึงหนีไป
5 ปีต่อมา ตนหมั่นฝึกกับคิดแก้แค้น จิตใจก็เริ่มเอนเอียงเป็นคนดี พอราดิซมา ตนร่วมมือกับโกคู ฆ่าราดิซกับโกคูได้ จึงบอกทุกคนให้เตรียมตัว ส่วนตนพาโกฮังไปเลี้ยง โดย 6 เดือนแรก ตนฝึกคนเดียว ให้โกฮังอยู่คนเดียว ต่อมาฝึกให้โกฮังตลอด 6 เดือน ทั้งคู่ก็ผูกพันกัน ตนจึงอ่อนโยน พอพวกเบจิต้าบุกมา กับเหลือแต่ตน โกฮัง คุริริน ทั้ง 3 สู้นัปปะไม่ไหว พอโกคูใกล้มา ตนสละชีวิตปกป้องโกฮัง ก่อนตายจึงบอกลา
โลกหน้าตนกับพวกหยังฉา ใช้เวลา 1 เดือนไปดาวไคโอ เพื่อฝึกตามโกคู พอพวกโกฮังรวบรวดราก้อนบอลที่ดาวนาเม็กได้ครบ ตนจึงให้ขอพรชุบชีวิตตน กับพามาที่ดาวนาเม็ก เพราะตนอยากแก้แค้นให้เผ่าพันธุ์ กับถ้าตนคืนชีพ พระเจ้ากับดราก้อนบอลของโลกก็คืนชีพด้วย กับพบเนลที่ใกล้ตายจึงรับให้มารวมร่างด้วย
หลังจากที่กลับมายังโลก ก็ปิดชาวนาเม็กเรื่องเนลมีแต่เดนเด้ที่รู้ พอโกคูกลับมาตนกับโกคูไปสอบใบขับขี่ กับร่วมฝึกให้โกฮัง ตอนพวกมนุษย์ดัดแปลงมา หมายเลข 19 กับ 20 ไม่ใช่คู่มือ พอหมายเลข 16 17 18 ตื่น พวกตนไปหาเรื่องจนแพ้หนัก จึงไปหาพระเจ้าเพื่อขอให้รวมร่างกัน โดยแยกอีกไม่ได้ตลอดกาล จนรู้เรื่องภัยที่แท้ริงจากอนาคตคือเซล พอจบศึกเซลพิคโกโร่อยู่ที่วังพระเจ้า คอยสอนหน้าที่พระเจ้าให้เดนเด้
เซ็นทรัลพัฒนา

บริษัท เซ็นทรัลพัฒนา จำกัด (มหาชน) (ย่อ: CPN) เป็นบริษัทสำหรับการพัฒนา ดูแล และบริหารโครงการอสังหาริมทรัพย์ขนาดใหญ่ทั้งในและต่างประเทศ ภายใต้การดำเนินการของกลุ่มเซ็นทรัล กลุ่มเตชะไพบูลย์ กลุ่มสหยูเนี่ยน และกลุ่มบุคคลอื่น ๆ ปัจจุบันดูแลโครงการอสังหาริมทรัพย์กว่า 60 แห่งทั่วประเทศ ทั้งศูนย์การค้า ศูนย์บันเทิง อาคารสำนักงาน และบ้านจัดสรรเป็นต้น 
ประวัติ.
เซ็นทรัลพัฒนาก่อตั้งขึ้นจากแนวคิดของสัมฤทธิ์ จิราธิวัฒน์ ผู้ร่วมก่อตั้งห้างสรรพสินค้าเซ็นทรัล ที่ต้องการทำศูนย์การค้าแบบครบวงจร ที่รวมทั้งศูนย์อาหาร สถาบันความงาม ศูนย์สุขภาพ โรงภาพยนตร์ และห้างสรรพสินค้าเข้าไว้ด้วยกัน เริ่มก่อตั้งขึ้นในชื่อ บริษัท เซ็นทรัลพลาซา จำกัด ในวันที่ 17 มิถุนายน พ.ศ. 2523 โดยมีทุนจดทะเบียน 300 ล้านบาท หลังจากนั้นสองปีจึงได้เปิดตัว ศูนย์การค้าเซ็นทรัลพลาซา สาขาลาดพร้าว ขึ้นเป็นแห่งแรกในประเทศ ท่ามกลางสภาวะธุรกิจที่กำลังย่ำแย่อยู่ในขณะนั้น จึงได้หยุดการขยายสาขาเพิ่มเติมถึง 10 ปี และจึงเริ่มกลับมาขยายสาขาเพิ่มเติมตั้งแต่ปี พ.ศ. 2536 เป็นต้นมา
โครงการที่อยู่ในความดูแล.
ปัจจุบันเซ็นทรัลพัฒนาได้ลงทุนอยู่ในโครงการศูนย์การค้าทั้งหมด 54 แห่ง โดยแบ่งกลุ่มออกเป็น 5 กลุ่ม คือ ศูนย์การค้าพหุภูมิภาคจำนวน 4 แห่ง ศูนย์การค้าภูมิภาค 32 แห่ง ศูนย์การค้าชุมชน 17 แห่ง ศูนย์บันเทิงและศิลปะ 3แห่ง ศูนย์รวมสินค้าเฉพาะทาง 3 แห่ง และนอกจากนี้ยังมีโครงการที่กำลังพัฒนาเพิ่มเติมอีก 9 แห่งภายในปี พ.ศ. 2567 โดยเมื่อรวมข้อมูลทั้งหมดแล้ว จะมีรายชื่อดังนี้